Πυρφόρος Έλλην: Ο Αγρότης- Φιλόσοφος Παναγιώτη Μανίκη, ακολουθεί τις Τεχνικές και τη Φιλοσοφία Φυσική Καλλιέργεια του Ιάπωνα Φυτοπαθολόγου Masanobu Fukuoka.Συνέντευξη στον Πέτρο Αργυρίου,\nΟ Αγρότης- Φιλόσοφος Παναγιώτη Μανίκη, ακολουθεί τις Τεχνικές και τη Φιλοσοφία Φυσική Καλλιέργεια του Ιάπωνα Φυτοπαθολόγου Masanobu Fukuoka.Συνέντευξη στον Πέτρο Αργυρίου,\nΌλα ξεκίνησαν από μια περιπέτεια που είχα με την υγεία μου σχετικά νωρίς στη ζωή μου. Όταν οι γιατροί μου γνωστοποίησαν ότι το «τέλος» μου πλησίαζε και μάλιστα τόσο νωρίς, κάτι μέσα μου έσπασε και κάτι άλλο επαναστάτησε. Θεώρησα ότι υπήρχε κάτι τραγικά λάθος στην αντίληψη ότι το ανθρώπινο πλάσμα δημιουργήθηκε-πλάσθηκε-γεννήθηκε για να υποφέρει από αρρώστιες και να ζει μια μίζερη ζωή.\nΆρχισα να διατρέφομαι καλύτερα, να απορρίπτω τα συναισθηματικά και νοητικά δηλητήρια που με περιτριγύριζαν και το αποτέλεσμα ήταν, τουλάχιστον στην περίπτωσή μου, μετά από μερικούς μήνες να έχω θεραπευτεί πλήρως από μια θανάσιμη ασθένεια.\nΜετά από αυτή την προσωπική μου νίκη, άρχισα να θεωρώ ότι η «κλασσική» ιατρική, η ιατρική των αντιβιώσεων, των μεταμοσχεύσεων, η επεμβατική και επιθετική ιατρική ήταν μια εντελώς λανθασμένη ιατρική. Μιας και σπούδαζα γεωπονία, η σκέψη μου στράφηκε και στα φυτά, στο έδαφος, στη γη.\nΗ υγεία για μένα ήταν πλέον η φυσική κατάσταση των πραγμάτων και τα δηλητήρια, τα χημικά και τα τοξικά η εκτροπή που διατάρασσε την φυσική τάξη της υγείας, της ευρωστίας και της αρμονίας. Μέσα μου η κλασσική ιατρική και η γεωπονική επιστήμη με τα φάρμακα και φυτοφάρμακα που στοχεύουν και πυροβολούν οτιδήποτε είναι ζωντανό είχε ακυρωθεί.\nΠόσα χρόνια πριν εκτυλίχθηκε αυτό στο οποίο αναφέρεσαι;\nΤο 1974. Από τότε και ύστερα άρχισα να αναζητώ μέσα από τα βιβλία για να βρω και άλλους ανθρώπους που είχαν δουλέψει σε αυτή την κατεύθυνση, να εμπλουτιστώ από αυτούς που είχαν συλλάβει την ιδέα ότι άνθρωποι, ζώα και φυτά γεννιούνται για να είναι υγιή, ότι η φυσική κατάσταση των πραγμάτων είναι η απόλυτη υγεία. Ένα από τα βιβλία που έπεσε στα χέρια μου ήταν το Η Επανάσταση του Ενός Άχυρου του Masanobu Fukuoka. Με το που το διάβασα, αποφάσισα να φύγω στην Ιαπωνία, να μαθητέψω δίπλα σε αυτόν τον άνθρωπο.\nΈτσι το 1980 βρέθηκα στην Ιαπωνία, κοντά στον εμπνευστή της μεθόδου της φυσικής καλλιέργειας. Στη συνέχεια κάναμε μια δίμηνη περιοδεία σε χώρες της Ευρώπης. Ακολούθως δούλεψα σε αγροκτήματα στη Βραζιλία και την Ινδία. Το 1989 η ζωή με έφερε στην Έδεσσα όπου πήρα ένα αγρόκτημα το οποίο καλλιεργώ από τότε με τη μέθοδο της φυσικής καλλιέργειας.\nΝαι, αλλά τι ακριβώς είναι η μέθοδος της φυσικής καλλιέργειας;\nΕίναι μια μέθοδος γεωργίας όπου δεν χρησιμοποιούνται λιπάσματα, φυτοφάρμακα, δεν κάνουμε ζιζανιοκτονία, δεν βοτανίζουμε, δεν οργώνουμε τη γη με μηχανήματα. Και υπάρχει και μια Πέμπτη Αρχή, αν θες, αναφορικά με το οπωροφόρα: Δεν τα κλαδεύουμε καν. Φυσικά, θα υποβαθμίζαμε τη φυσική καλλιέργεια αν την προσδιορίζαμε μόνο ως γεωργική μέθοδο. Η φυσική καλλιέργεια είναι ένα πνευματικό μονοπάτι που συνδέει επιστήμη, θρησκεία, φιλοσοφία σε μια ενιαία σύλληψη, όπως ήταν κάποτε στο παρελθόν αδιαίρετες. Η φυσική καλλιέργεια φιλοδοξεί να ενώσει θεό άνθρωπο και φύση.\nΣήμερα η μέθοδος της φυσικής καλλιέργειας έχει φτάσει στην μέγιστή της σχεδόν απλότητα. Δεν χρειάζεται δηλαδή ούτε να φυτεύουμε, ούτε να οργώνουμε, δεν χρειάζεται να κάνουμε σχεδόν καμιά εργασία. Την περίοδο των βροχών, πριν τις φθινοπωρινές ή τις ανοιξιάτικες βροχές, κάνουμε ένα μεγάλο μείγμα σπόρων, κλασσικά δέντρα, οπωροφόρα δέντρα, λαχανικά, τα τυλίγουμε με αργιλόχωμα για να τα προστατέψουμε από τα πουλιά και τα τρωκτικά, τα πετάμε στο έδαφος και μετά παρατηρούμε αυτό που μας διδάσκει η φύση: Κάθε φυτό θα βγει εκεί που είναι καλύτερα για αυτό. Δεν απαιτείται καμιά ανθρώπινη γνώση, καμιά τεχνολογία.\nΠοια ήταν άραγε η αντίδραση της κλασσικής γεωπονίας απέναντι στην πρόταση της φυσικής καλλιέργειας;\nΗ επίσημη γεωπονική επιστήμη αρνείται φυσικά αυτή τη μέθοδο, τη θεωρεί σαν μια αστεία, αβάσιμη προσέγγιση. Παρόλα αυτά είναι ξεκάθαρο πλέον ότι η χημική καλλιέργεια είναι αδιέξοδη. Ακόμη και καθηγητές πανεπιστημίου το αναγνωρίζουν αυτό. Η χημική καλλιέργεια απέτυχε και στους τρεις άξονες της: όχι μόνο δεν έλυσε το πρόβλημα της πείνας αλλά το επιδείνωσε κιόλας. Αρκεί να πούμε ότι κάθε χρόνο περίπου 100 εκατομμύρια στρέμματα γης, λόγω υψηλής αλατότητας που προκαλείται από την υπεράρδευση και την υπερλίπανση, καταστρέφονται και γίνονται εντελώς άχρηστη για γεωργική εκμετάλλευση. Επίσης δηλητηρίασε νερό, αέρα και γη.\nΣτον οικονομικό άξονα τώρα όπου τόσα πολλά είχαν υποσχεθεί, τα αποτελέσματα της χημικής γεωργίας είναι πασιφανή. Ο αγρότης βουλιάζει οικονομικά, ο αγροτικός πληθυσμός ολοένα και συρρικνώνεται. Έτσι σήμερα προτείνονται σαν απάντηση στο χημικό αδιέξοδο οι μεγάλες καλλιέργειες γης, ο μικρός αγρότης αποτελεί είδος προς εξαφάνιση, ο αγροτικός πληθυσμός έχει πέσει κάτω από το 4% στις αναπτυγμένες χώρες.\nΜια τέτοια εξέλιξη έχει δρομολογηθεί και στην Ελλάδα φυσικά. Είναι σαφές λοιπόν ότι η χημική καλλιέργεια έχει αποτύχει. Στη θέση της προτείνονται τώρα τα μεταλλαγμένα και η ολοκληρωμένη διαχείριση, η οποία δεν είναι τίποτε άλλο από τη χημική καλλιέργεια κάτω από άλλο όνομα απλά χρησιμοποιούνται κάποια πιο ήπια φυτοφάρμακα που υποτίθεται ότι είναι λιγότερο βλαπτικά για το περιβάλλον. Αυτός είναι όμως ένας αυθαίρετος ισχυρισμός που δεν άπτεται της πραγματικότητας.\nΈτσι η μόνη λύση που φαντάζει εφικτή και δίνει ελπίδα για ένα βιώσιμο μέλλον είναι η μέθοδος της φυσικής καλλιέργειας. Ακόμη και η βιολογική καλλιέργεια έχει υψηλό κόστος και στην ουσία είναι μια παραλλαγή της χημικής καλλιέργειας όπου, αντί για χημικά λιπάσματα, χρησιμοποιούνται βιολογικά λιπάσματα και στη θέση των χημικών φυτοφαρμάκων χρησιμοποιούνται βιολογικά φυτοφάρμακα. Είναι πάλι η ανθρώπινη αλαζονεία που αποφασίζει τι θα φυτέψει, που και πως θα το καλλιεργήσει σε αντίθεση με τη φυσική καλλιέργεια όπου η Φύση μας δείχνει το δρόμο. Εμείς το μόνο που κάνουμε είναι να της παρέχουμε όσους περισσότερους σπόρους μπορούμε και από κει και πέρα αυτή θα μας δείξει ποιο φυτό ταιριάζει καλύτερα σε κάθε περιοχή.\nΑν βρισκόσουν σε ένα αναπόδραστο δίλημμα: χημική καλλιέργεια ή Γενετικά Τροποποιημένοι Οργανισμοί –τι θα επέλεγες; Ποια μέθοδος κρύβει περισσότερους κινδύνους;\nΤα μεταλλαγμένα μπορούν να αποτελέσουν μεγαλύτερη απειλή, ακόμη και από την οικονομική άποψη, γιατί ο αγρότης θα υποδουλωθεί πλήρως στις εταιρίες που θα παρέχουν τους μεταλλαγμένους σπόρους αλλά και τα λιπάσματα και τα αντίστοιχα φυτοφάρμακα. Όπως καταλαβαίνεις, στην γενετικά τροποποιημένη γεωργία, ο αγρότης θα τελεί υπό πλήρη εταιρική ομηρία. Το δίλημμα, όπως μου το παρουσιάζεις, είναι μπρος γκρεμός και πίσω ρέμα. Απλά τα GMO’s κρύβουν ακόμη περισσότερους κινδύνους…\nΈχει διατυπωθεί το επιχείρημα ότι η διασπορά των μεταλλαγμένων γονιδίων θα είναι υπό έλεγχο. Ποια η θέση σου; Μπορεί ποτέ κάτι τέτοιο να συμβεί;\nΝομίζω ότι το ίδιο ερώτημα αφορά και την ιατρική και τη γονιδιακή θεραπεία. Ο δούρειος ίππος της βιοτεχνολογίας προωθεί την επεμβατικότητα σε γονιδιακό επίπεδο. Δεν έχει αποδώσει όμως ακόμη σχεδόν καμία εφαρμογή, εκτός ίσως από την παρασκευή ινσουλίνης, όπου πάλι όμως δεν μιλάμε ακριβώς για θεραπεία αλλά για υποκατάσταση. Οι εταιρίες δημιούργησαν φρούδες ελπίδες στον κόσμο, εμπορεύσιμες ψευδαισθήσεις για την παντοδυναμία της επέμβασης σε γονιδιακό επίπεδο.\nΊσως μπορείς να θεραπεύσεις π.χ τη μεσογειακή αναιμία, σβήνοντας ή τροποποιώντας κάποια γονίδια, το ερώτημα είναι όμως το τι συμβαίνει στην κυτταρική ισορροπία, τι μπορεί να συμβεί στην γονιδιακή αλυσίδα και τη δυναμική της ισορροπία που εκφράζει το φαινόμενο της ζωής. Μπορείς π.χ να θεραπεύσεις μια νόσο επεμβαίνοντας στο γονιδίωμα και εντελώς απρόοπτα να δημιουργήσεις δύο νέες, απρόβλεπτες νόσους. Αυτή η προσέγγιση δείχνει μια παντελή έλλειψη επιστημονικής σοβαρότητας, μοιάζει με τυχερό παιχνίδι, με ρουλέτα.\nΜιλάς για επιστημονικό τυχοδιωκτισμό δηλαδή.\nΗ επιστήμη, μέσα στην προθυμία της να εξυπηρετήσει τα συμφέροντα των μεγάλων πολυεθνικών, ξεχνά ένα βασικό αξίωμα και ένα εγγενή περιορισμό της: η δράση προκαλεί την αντίδραση. Κάθε φορά που επεμβαίνουν, μας λένε «μην ανησυχείτε, δε θα υπάρξει κανένα πρόβλημα». Αλλά αυτό νομίζω ότι είναι μια τραγελαφικά ρηχή προσέγγιση, μια καθόλου επιστημονική υπεραισιοδοξία, απληστία μεταμφιεσμένη σε αφέλεια.\nΠαναγιώτη όμως, ειλικρινά τώρα, η δράση, ή η επέμβαση, δεν αποτελεί από τα βασικά στοιχεία προόδου του δικού μας πολιτισμού; Μπορούμε να ζήσουμε και να προοδεύσουμε χωρίς αυτό, επιλέγοντας την παθητικότητα αντί της δράσης;\nΟ στόχος της ανθρώπινης δράσης πάει πάντα προς το συν άπειρο. Ο στόχος της ιατρικής επιστήμης κανονικά θα ‘πρεπε να ναι λιγότερα νοσοκομεία, λιγότερα φάρμακα, λιγότερες επεμβάσεις, λιγότερες ασθένειες. Αντιθέτως σήμερα, ο στόχος των υπουργείων υγείας ανά τον κόσμο, που εκφράζει κιόλας και κοινωνικό αίτημα, είναι το περισσότερο: περισσότερα νοσοκομεία, φάρμακα, επεμβάσεις. Είναι μια αντίστροφη διαδρομή. Το όραμα της ιατρικής επιστήμης θα ‘πρεπε να είναι όχι μόνο το να μην είναι άρρωστο το ανθρώπινο πλάσμα αλλά να είναι απολύτως υγιές. Το επίκεντρο της ιατρικής επιστήμης και πρακτικής θα ‘πρεπε να είναι όχι η αρρώστια αλλά η υγεία. Η υγεία δεν ισοδυναμεί απλά με την έλλειψη ασθένειας, αλλά προσδιορίζεται και από άλλες ποιότητες, όπως είναι η ικανότητα να αντλείς χαρά από τη ζωή, η αντοχή στις αντιξοότητες, υπομονή, καρτερικότητα. Αυτές είναι κάποιες από τις ποιότητες που συνάδουν και συμβαδίζουν με μια καλή υγεία και όχι μια χρόνια υποκλινική ασθενικότητα. Αυτές τις ποιότητες η ιατρική τις αγνοεί, γιατί η ιατρική δεν ασχολείται με την υγεία αλλά μάλλον με την αρρώστια. Το ίδιο συμβαίνει και στην γεωπονική επιστήμη. Μελετάμε τις ασθένειες των φυτών και ψάχνουμε τον τρόπο να τις καταπολεμήσουμε όταν ο Ιπποκράτης, 2500 χρόνια πριν, διετύπωνε την πολύ εύληπτη αντίληψη ότι «τα συμπτώματα των ασθενειών είναι θεραπευτικές διεργασίες εν εξελίξει», διεργασίες που πρέπει να υποβοηθηθούν για να μπορέσει ο οργανισμός να εξυγιανθεί. Η ιατρική κάνει ακριβώς το αντίθετο: καταπιέζει τα συμπτώματα, τα βάζει πάλι κάτω από το χαλάκι της εξώπορτας. Επομένως, είτε μιλάμε για ιατρική είτε για γεωπονία, μιλάμε για μια επιστήμη που βάζει το κάρο μπροστά από το άλογο. Αυτό είναι το σύμπτωμα μιας επιστήμης αποκομμένης από τη φιλοσοφία και τη ζωή και οι παρενέργειες αυτής της αχαλίνωτης τεχνο-επιστήμης φαίνονται παντού, από τη μόλυνση, τις πλημμύρες, την τρύπα του όζοντος έως το Φαινόμενο του Θερμοκηπίου και δεκάδες άλλα προβλήματα. Είναι μια επιστήμη που έχει αποστατήσει από τη ζωή και που δημιουργεί προβλήματα που αδυνατεί να λύσει. Όπως έχει διατυπώσει και ο Αϊνστάιν, ο νους που δημιουργεί το πρόβλημα δεν μπορεί να το λύσει. Χρειαζόμαστε κάτι έξω από αυτόν το νου. Και αυτό το κάτι είναι η πρόταση της φυσικής καλλιέργειας. Είναι ο μη-νους, ο διαισθητικός νους, η ολιστική προσέγγιση που μπορεί να δώσει απάντηση στα προβλήματα που δημιούργησε η εξειδικευμένη ανθρώπινη γνώση.\nΠοια είναι η οπτική σου σε σχέση με εναλλακτικές προσεγγίσεις σε άλλα επιστημονικά πεδία. Από τη στιγμή που ασπάζεσαι τη φυσική καλλιέργεια στη γεωπονία, ποια θεωρείς ότι η αντίστοιχη προσέγγιση στην ιατρική ή σε οποιοδήποτε άλλο επιστημονικό πεδίο;\nΠιστεύω ότι για να καταλάβει κανείς τι είναι φυσική καλλιέργεια πρέπει παράλληλα να είναι φυσικός άνθρωπος και να διατρέφεται και φυσικά. Αν κάποιος δεν αντιλαμβάνεται ή δεν ακολουθεί ένα από αυτά τα συστατικά του φυσικού ανθρώπου, δεν μπορεί να ισχυριστεί ότι καταλαβαίνει τη φυσική καλλιέργεια. Σήμερα είμαστε διαποτισμένοι από πολλές εναλλακτικές θεωρήσεις: βελονισμό, ομοιοπαθητική, φυσική υγιεινή, ωμοφαγία κ.λ.π. Νομίζω λοιπόν ότι είναι σημαντικό το να απαντήσουμε στο τι είναι ο φυσικός άνθρωπος, ώστε να καταλάβουμε τι ακριβώς είναι η φυσική καλλιέργεια. Η απάντηση είναι ότι δεν γνωρίζουμε τι είναι ο φυσικός άνθρωπος, δεν γνωρίζουμε τι είναι η φυσική καλλιέργεια και δεν γνωρίζουμε τι είναι η φυσική διατροφή. Ξεκινώντας από αυτή τη σωκρατική άγνοια, από την ταπεινότητα της συνειδητοποίησης ότι δεν μπορούμε να ξέρουμε τι είναι φυσική τροφή, τι είναι φυσικός άνθρωπος, ακόμη και τι είναι φυσική καλλιέργεια, τότε αρχίζει και ανθίζει μια πραγματική γνώση, μια γνώση άμεση και διαισθητική. Αυτή του είδους η γνώση δεν μπορεί να καταγραφεί ή να μεταδοθεί μέσα από βιβλία, είναι αυστηρά βιωματική. Υπάρχουν φυσικά κάποιες αρχές στη φυσική καλλιέργεια αλλά τα πράγματα, όπως έλεγε ο Ηράκλειτος, είναι σε μια συνεχή ροή. Το σημείο λοιπόν εκκίνησης της φυσικής καλλιέργειας είναι η αναγνώριση της άγνοιας μας, το ότι δεν ξέρουμε τίποτε. Όταν ο άνθρωπος ξεκινά από μια τέτοια παραδοχή, τότε μόλις ξεκινά την πορεία του προς την άμεση, διαισθητική γνώση. Ο φυσικός καλλιεργητής έχει μια πιο επίπεδη γνώση από το αναλυτικό βάθος της εξειδικευμένης προσέγγισης, αλλά η γνώση αυτή είναι πιο περιεκτική. Αυτή η κατατετμημένη μορφή γνώσης οδήγησε στη συσσώρευση των οικολογικών και άλλων προβλημάτων που συναντάμε σήμερα. Και ο χώρος της οικολογίας δεν κατέφερε να αποσυνδεθεί από τους περιορισμούς και την προβληματική της εξειδικευμένης γνώσης. Άλλοι ασχολούνται με τις φάλαινες, άλλοι με τις φώκιες άλλοι με τις αρκούδες. Το ζήτημα όμως είναι το ποιος θα δώσει μια συνολική απάντηση σε σχέση με τα προβλήματα που μαστίζουν τον πλανήτη μας σήμερα. Κάνουμε ανάλυση και όχι σύνθεση. Ακόμη και αν μπορέσουμε να κάνουμε σύνθεση, η εικόνα που θα πάρουμε είναι αυτή που βλέπουμε μέσα από έναν σπασμένο καθρέφτη και όχι το πώς πραγματικά μοιάζει η φύση, σπασμένα κομμάτια από δω και από κει, θραύσματα κολλημένα από βιαστικό οξυγονοκολλητή.\nΔηλαδή η επιστημονική προσέγγιση είναι άχρηστη πλέον;\nΝομίζω ότι χρειαζόμαστε μια νέα επιστήμη που θα αρνηθεί τη σημερινή επιστήμη της ανάλυσης και του τεμαχισμού. Μια περισσότερο ολιστική επιστήμη, που θα ξεφύγει από την εσφαλμένη αντίληψη ότι το αντικείμενο δεν επηρεάζει το υποκείμενο, μια παρανόηση που εδώ και δεκαετίες έχει γίνει αντιληπτή στο χώρο της κβαντοφυσικής. Μια νέα επιστήμη η οποία θα συνδεθεί με τη θρησκεία και τη φιλοσοφία για να καρποφορήσει μια νέα ολιστική αντίληψη του κόσμου.\nΚαι θεωρείς ότι μια τέτοια νέα επιστήμη είναι πιο εύκολο να αναδειχθεί σήμερα, που ο άνθρωπος έχει απομακρυνθεί τόσο πολύ από τη Φύση;\nΣήμερα φαντάζει πιο εύκολο, γιατί υπάρχουν αρκετοί άνθρωποι που δουλεύουν προς αυτήν την κατεύθυνση. Ο Fukuoka σαφώς είναι ένας από αυτούς τους ανθρώπους και σαφώς δεν είναι ο μόνος που έχει δει τα αδιέξοδα της σημερινής επιστήμης και που εργάζεται για μια ποιοτικότερη, πληρέστερη αντίληψη. Τοποθετώντας την επιστημονική παρατήρηση στη βάση του ότι η Φύση είναι τέλεια και η ανθρώπινη γνώση ατελής, μπορούμε να αρχίσουμε την ίαση των δεινών και των τραυμάτων που επέφεραν η μονομέρεια και το αναλυτικό νυστέρι της εξειδικευμένης επιστήμης. Ένα απλό παράδειγμα του πως μπορούμε να βάλουμε σε δράση αυτά τα πράγματα είναι οι σπορές που κάνουμε στη φυσική καλλιέργεια. Ξεκινάμε από τη θέση ότι δε γνωρίζουμε τίποτε, μια θέση αξιωματική και επομένως θρησκευτική. Τη συνδυάζουμε με τη φιλοσοφική θέση ότι η Φύση είναι τέλεια και η ανθρώπινη γνώση περιορισμένη. Και η επιστημονική παρατήρηση είναι ότι όπου υπάρχουν έρημοι, όπου υπάρχουν λιβάδια, όπου βόσκουν συστηματικά ζώα, δεν υπάρχουν πολλοί σπόροι και δεν υπάρχει ποικιλία τους. Αυτό λοιπόν που κάνουμε είναι να παρέχουμε σπόρους στη Φύση, αφού τους έχουμε τυλίξει σε αργιλόχωμα για να τους προστατέψουμε, σε όσο δυνατόν μεγαλύτερη ποικιλία χωρίς να υποδεικνύουμε ή να επιβάλουμε τη δική μας γνώση στη φύση και στη συνέχεια βλέπουμε αυτό που μας διδάσκει η Φύση.\nΠαναγιώτη, θα συμφωνήσω μαζί σου ότι η ανθρώπινη γνώση είναι πεπερασμένη, ατελής αν θέλεις. Αν η Φύση είναι τέλεια όμως, και ο άνθρωπος στοιχείο της, τότε η συλλογιστική υποδεικνύει ότι, κάπου, κάποτε στην εξέλιξη της ανθρωπότητας, «κάτι έσπασε» την φυσική τελειότητα. Μήπως έχουμε αρχίσει να μιλάμε με ηθικούς όρους ή και αν θες μεταφυσικούς όρους για την εξέλιξη του ανθρώπινου πολιτισμού, με όρους, όπως κακό και αμαρτία;\nΤο προπατορικό αμάρτημα συμβολίζει αυτήν ακριβώς τη διάσπαση. Ο άνθρωπος έφαγε τον «απαγορευμένο καρπό» από το δέντρο της γνώσης, ρώτησε το πρώτο του γιατί, γέννησε την επιστήμη και διαχωρίστηκε από το περιβάλλον του. Δεν έδιωξε ο Θεός τον άνθρωπο από τον παράδεισο, ο άνθρωπος έφυγε από μόνος του. Και μετά τα γιατί άρχισε να διατυπώνει τα παχυλά εγώ του και να ζει σύμφωνα με αυτά. Ο λόγος που ο άνθρωπος καταστρέφει τη Φύση είναι γιατί μες στον εγωισμό του δεν έχει καταλάβει ότι είναι ένα με αυτήν, ότι βλάπτοντας τη Φύση βλάπτει τον εαυτό του.\nΌμως δεν βρίσκεις πως αν δεν είχε αρθρωθεί το πρώτο γιατί, ο Σωκράτης δεν θα είχε ποτέ διατυπώσει το ότι «ένα πράγμα γνωρίζω, ότι τίποτε δεν γνωρίζω», που λίγο πολύ αποτελεί κεντρική θέση για τη φυσική καλλιέργεια που προτείνεις και ακολουθείς; Δεν ήταν κάποια στάδια αναγκαία για να αντιληφθούμε τους περιορισμούς της ανθρώπινης αντίληψης και γνώσης;\nΔεν έχουμε τη δύναμη να αλλάξουμε οτιδήποτε από όσα έγιναν στο παρελθόν. Καλώς ή κακώς έγιναν. Το θέμα το κρίσιμο είναι να δούμε τι συνεπάγονται όλα αυτά που έχουν ήδη συμβεί. Ο άνθρωπος υποτίθεται ότι προόδευσε και αναπτύχθηκε, ότι κατάφερε να διευκολύνει με τις εφευρέσεις του τη ζωή του. Στο τέλος όμως παγιδεύτηκε στις συνθήκες του χώρου και χρόνου και στην ευκολία της ύλης και έχασε τον πρωταρχικό του στόχο, την πιο ουσιαστική του επιθυμία. Και αυτή είναι το να ζει ευτυχισμένος. Για να αξιολογήσουμε την πρόοδο και την ανάπτυξη θα πρέπει να αναρωτηθούμε αν αυτές συμβαδίζουν με την ανθρώπινη χαρά και ευτυχία. Αν δεν συμβαδίζουν μου είναι αδιάφορες, κούφιες. Τι σημαίνει τελικά πρόοδος και ανάπτυξη όταν αυτά ακριβώς καταστρέφουν και απειλούν τη Φύση και κατ’ επέκταση το ανθρώπινο πλάσμα, την ευμάρεια και την ευτυχία του οποίου υποτίθεται ότι θα διασφάλιζαν; Αντί να κάνουμε τον κόσμο πιο ασφαλή τον κάναμε πιο επισφαλή.\nΤη νέα τεχνολογία δηλαδή τη φαντάζεσαι χωρίς τεχνολογία, απογυμνωμένοι από οποιοδήποτε τεχνικό μέσο; Γιατί από όσο είμαι σε θέση να γνωρίζω, στη φυσική καλλιέργεια δεν χρησιμοποιείτε καθόλου τεχνικά μέσα. Μπορείς να φανταστείς μια κατάσταση που προωθεί τη γνώση χωρίς τεχνικά μέσα. Μέσα σε όλα τα δεινά της προόδου υπάρχουν τουλάχιστον οι τηλεπικοινωνίες και το διαδίκτυο που μπορούν να διαμορφώσουν ένα δίκτυο πληροφοριών και γνώσης. Έχουμε την πολυτέλεια να χάνουμε τέτοιες κεκτημένες ευκαιρίες;\nΧρησιμοποιούμε μπετονιέρες και αν η κυβέρνηση δεχτεί την πρόταση που έκανε το ελληνικό ινστιτούτο αεροναυτικής και αστροναυτικής, μπορεί να χρησιμοποιήσουμε και αεροπλάνα για να σπείρουμε τα βουνά της Ελλάδας και αν όλα πάνε καλά και βουνά άλλων χωρών, αλλά και ερήμους. Υπάρχει αυτή η συζήτηση, για μια αντίφαση: από τη μια να απορρίπτεις την ήδη τεχνολογία κι από την άλλη να αξιοποιείς τα μέσα της. Από τη στιγμή όμως που αυτά τα μέσα υπάρχουν, είναι προτιμότερο να χρησιμοποιείς αεροπλάνα για να βομβαρδίζεις εκτάσεις με σβώλους (σπόρους με αργιλόχωμα), παρά να τα χρησιμοποιείς για να βομβαρδίζεις άμαχους πληθυσμούς. Τώρα, όσον αφορά την ουσία της ερώτησης, ναι η φυσική καλλιέργεια προτείνει ένα γύρισμα προς το μηδέν, προς το τίποτα και επιζητά όλο και λιγότερα. Δεν είναι ένα γύρισμα προς τον πρωτογονισμό, κάτι τέτοιο θα ήταν ανόητο να τα ισχυριστεί κανείς, αλλά ένα γύρισμα προς την απλότητα, την μέγιστη απλότητα. Καλώς ή κακώς, φτάσαμε ως εδώ που φτάσαμε και προκαλέσαμε όλα αυτά τα δεινά. Είναι καιρός να σταματήσουμε και σιγά-σιγά να αρχίσουμε μια αντίστροφη διαδρομή, απόρριψης επιθυμιών και επομένως και τεχνολογιών. Δεν μπορεί όμως κάποιος να διαγράψει αυτά που ήδη έχουν γίνει. Αν γινόταν κάποια φυσική καταστροφή ή κάποια φθορά και τα οικοδομήματα της «προόδου» καταστρέφονταν, δεν θεωρώ ότι θα ήταν μια άσχημη τροπή. Από την άλλη μεριά, δεν υπάρχει καμιά πρόθεση να καταστρέψουμε ή να αποδομήσουμε αυτό που ήδη υπάρχει. Το όραμα της φυσικής επιστήμης είναι η δημιουργία ενός φυσικού πολιτισμού, όπου ο άνθρωπος και η επιστήμη του, η νέα επιστήμη, τάσσονται στην υπηρεσία της Φύσης. Το κριτήριο για την πρόοδο είναι απλά: Είναι π.χ η πυρηνική ενέργεια ή τα μεταλλαγμένα καλά για τη Φύση; Αν όχι απορρίπτονται. Γιατί από τη στιγμή που δεν είναι καλά για τη Φύση, δεν είναι καλά και για τον άνθρωπο. Προσπαθώντας να χτίσουμε ένα καλύτερο μέλλον για την ανθρωπότητα, καταφέραμε να καταστρέψουμε τη Φύση και στο τέλος και η ίδια η ανθρωπότητα κινδυνεύει. Είναι καιρός να βάλουμε τη Φύση πάνω από όλα και κάθε τι που κάνουμε να έχει σαν πρωταρχικό και κεντρικό κριτήριο αν αυτό είναι καλό για τη Φύση.\nΣε ένα υποθετικό σενάριο, όπου ο κόσμος γίνεται έτσι ακριβώς όπως τον οραματίζεσαι, τι θα έπαιρνες στις αποσκευές σου για την επόμενη μέρα; Ούτε κινητά, ούτε τηλέφωνα ούτε διαδίκτυο, τίποτε;\nΝομίζω ότι οι ανθρώπινες σχέσεις μπορούν να γίνουν πιο ανθρώπινες χωρίς να χρειάζονται τηλεπικοινωνιακά δίκτυα. Έτσι κι αλλιώς η ανθρώπινη ζωή σήμερα είναι μια φαντασίωση καθώς ζούμε στον κόσμο του νου και των επιθυμιών του. Το να ζούμε τη φαντασία της φαντασίωσης είναι μια μεγάλη υπερβολή. Και αυτή τη στιγμή, μέσα από το διαδίκτυο που υποτίθεται ότι προωθεί την επικοινωνία και την επαφή ή μέσα από τις τηλεοράσεις, ζούμε τη φαντασίωση της φαντασίωσης. Πιστεύω λοιπόν πως είναι καιρός να παρατήσουμε αυτή τη φαντασιακή ζωή και να επιδιώξουμε την πραγματική ζωή άμεσα και βιωματικά, να χτίσουμε ανθρώπινες σχέσεις πάνω σε έναν πρωταρχικό άξονα: Πως κάθε τι που συμβαίνει στους άλλους συμβαίνει και σε μας, κάθε τι που συμβαίνει σε οποιοδήποτε έμβιο πλάσμα είναι αυτό που συμβαίνει και σε μας.\nΠες μου λίγο για την πρόταση που κατατέθηκε στην κυβέρνηση σε σχέση με τη φυσική καλλιέργεια;\nΤο ελληνικό ινστιτούτο αεροναυτικής και αστροναυτικής προτίθεται να διαθέσει πόρους και αεροσκάφη προκειμένου να γίνουν σπορές σε όλη την Ελλάδα. Η πρόταση κατατέθηκε λίγο μετά την ορκωμοσία της κυβέρνησης και στους 300 βουλευτές. Αυτό δε σημαίνει ότι το ινστιτούτο θα χρηματοδοτεί εσαεί τη μέθοδο, αλλά δίνει το έναυσμα και την ευκαιρία για να βγουν τουλάχιστον κάποια συμπεράσματα για την μέθοδο. Από ‘κει και πέρα είναι στο χέρι των ειδικών επιστημόνων και της κυβέρνησης να τα αξιοποιήσουν.\nΕσύ που τόσα χρόνια καλλιεργείσαι και καλλιεργείς με τη μέθοδο της φυσικής καλλιέργειας, πως το βλέπεις το πράγμα να εξελίσσεται; Βλέπεις το δέντρο να μεγαλώνει και να δίνει καρπούς; Υπάρχουν άνθρωποι εκεί έξω που ανταποκρίνονται, που χρειάζονται τη μέθοδο;\nΠιστεύω ότι πολύ περισσότερος κόσμος ενδιαφέρεται για τα δάση, θέλει να κάνει κάτι για αυτά και το είδα ιδιαίτερα αυτό και στην περιοδεία που κάναμε πρόσφατα επί ένα μήνα σε διάφορες περιοχές της Ελλάδας, στο Πήλιο, στην Πελοπόννησο, στην Εύβοια, στη Θήβα, στην Κέρκυρα. Κανείς όμως δεν μπορεί να ισχυριστεί ότι αυτό το ενδιαφέρον θα διαρκέσει. Αυτό που έχει ενδιαφέρον είναι ότι στην περιοδεία και σπορές που κάναμε μαζί με εθελοντές από Ελλάδα και εξωτερικό, απουσίαζε επιδεικτικά το ντόπιο στοιχείο, οι περισσότερο ευαισθητοποιημένοι ήταν εθελοντές από Αθήνα οι οποίοι μετά τις καταστροφές στην Πεντέλη στον Υμηττό και την Πάρνηθα βιώνουν πως είναι να ζουν με λιγότερο οξυγόνο, με λιγότερο πράσινο και ανησυχούν. Αλλά κανείς δεν ξέρει πόσο θα κρατήσει όμως αυτό το ενδιαφέρον. Το σημαντικό είναι ότι και δέκα άτομα να ευαισθητοποιηθούν σε κάθε νομό αυτό θα αποτελεί ένα μεγάλο πλεονέκτημα που μπορεί να σημάνει μεγάλες αλλαγές. Για τι πιστεύω στη δύναμη των λίγων που είναι παθιασμένοι με αυτό που κάνουνε, που δίνουν όλο τους το είναι σε αυτό που κάνουνε. Αυτό για μένα είναι αισιόδοξοι.\nΑυτή είναι η εικόνα στον ελλαδικό χώρο. Ποια είναι η παγκόσμια εικόνα για τη φυσική καλλιέργεια;\nΕίχαμε μια συνάντηση τον Αύγουστο εδώ στην Έδεσσα και υπήρχε προσέλευση ανθρώπων από διάφορες γωνιές της γης –Ιαπωνία, Κορέα και διάφορες Ευρωπαϊκές χώρες. Έγινε μια ταυτόχρονη δράση και στην Ιαπωνία και την Ιταλία με μικρές σπορές –εδώ κάναμε μεγαλύτερες. Ήταν σαν να λάβαμε ένα μήνυμα ότι και άλλοι άνθρωποι προσπαθούν σε διάφορες περιοχές της γης. Πιστεύω όμως ότι θα ήταν σημαντικό για την μέθοδο να κερδίσει την υποστήριξη έστω και ενός μικρού τμήματος της επιστημονικής κοινότητας για να πάρει ακόμη μεγαλύτερη ώθηση. Ευκταία θα ήταν φυσικά και η συναίνεση της Ελληνικής, αλλά και άλλων κυβερνήσεων, ώστε να ξεκινήσουν μεγάλες σπορές γιατί θεωρώ ότι ο χρόνος είναι πολύτιμος. Η καταστροφή των δασών έχει σαν επακόλουθο και τη διάβρωση του εδάφους που για μένα σημαίνει το τέλος των πολιτισμών και την έλλειψη οξυγόνου αλλά και νερού γιατί στη φυσική καλλιέργεια πιστεύουμε ότι η βροχή δεν πέφτει από τον ουρανό αλλά γεννιέται από το έδαφος, ότι είναι τα φυτά με την λειτουργία που κάνουν τα φύλλα των δέντρων που δημιουργούν τα σύννεφα και φέρνουν τη βροχή. Επομένως και το πρόβλημα της ύδρευσης των πόλεων αλλά και της άρδευσης των χωραφιών είναι άρρηκτα συνδεδεμένο με την αποκατάσταση των δασών. Αλλά βέβαια εμείς, πάνω από όλα, σαν όραμα έχουμε τη δημιουργία ενός φυσικού πολιτισμού που θα έχει σαν μοναδικό στόχο να υπηρετεί τη Φύση και να δημιουργήσει έναν πραγματικό φυσικό παράδεισο πάνω στη γη, όπου ο άνθρωπος θα μπορεί να ζει απολύτως ευτυχισμένος και υγιής. Βλέπουμε λοιπόν, πέρα από τις σκοπιμότητες της επιβίωσης και κοιτάζουμε κατάματα το όραμα του να ζούμε σε μια Φύση πραγματικά όμορφη. Πιστεύω ότι ο άνθρωπος αρρωσταίνει στο βαθμό που αποκόβεται από τη Φύση και πως ο μόνος δρόμος για να θεραπευτεί είναι η επιστροφή στη Φύση. Πιστεύω πως δεν υπάρχει επίσης καλύτερος τρόπος για να χτίσουνε οι άνθρωποι τις σχέσεις τους, για να ερωτευτούνε από ένα φυσικό, όμορφο χώρο. Σπέρνοντας λοιπόν προσπαθούμε να ξαναφτιάξουμε έναν κήπο της Εδέμ για την ανθρωπότητα.\nΜπορεί όμως ένας φυσικός καλλιεργητής να συντηρηθεί οικονομικά και να επιβιώσει στο σύγχρονο οικονομικό τοπίο και τις απαιτήσεις του;\nΕγώ ξεκίνησα στην Έδεσσα με 15 στρέμματα. Σήμερα έχω 35. Έχω αποδείξει ότι ενώ ξεκίνησα με ένα εντελώς περίεργο, σχεδόν αστείο τρόπο για τους άλλους, υπηρετώντας τη γη, κατάφερα χτίζοντας μια γόνιμη γη να δημιουργήσω υγιή φυτά και να πετύχω και από οικονομική άποψη, διπλασιάζοντας τη γη που είχα και διεκδικώντας ακόμη περισσότερη, όχι βέβαια για να επεκτείνω τις οικονομικές μου δραστηριότητες αλλά για να εξυγιάνω ακόμη περισσότερο γη. Ενώ δηλαδή ο χημικός καλλιεργητής παραδίδει μια έρημη γη, όταν θα πεθάνω θα παραδώσω ένα γόνιμο χωράφι που θα έχει ακόμη μεγαλύτερες αποδόσεις από αυτό που έχει τώρα. Επομένως και οικονομικά η φυσική καλλιέργεια είναι η μόνη διέξοδος καθώς θα υπάρχουν και υγιή φυτά αλλά και καλή παραγωγή. Η χημική γεωργία, καταστρέφοντας τη γονιμότητα του εδάφους, αναγκάζεται να χρησιμοποιεί ολοένα και περισσότερα λιπάσματα ολοένα και περισσότερα φυτοφάρμακα και αυτό ένα βαρύ φορτίο που ο αγρότης δυσκολεύεται να το σηκώσει οικονομικά. Η χημική καλλιέργεια σε τελική ανάλυση είναι οικονομικά ασύμφορη παρά τις παχυλές εξαγγελίες της.\nΑν οι κυβερνήσεις του κόσμου αύριο αποφάσιζαν συντονισμένα, με έναν μαγικό τρόπο ότι παύουνε τις πάγιες γεωργικές μεθόδους και πολιτικές και ακολουθούν όλες μαζί τη φυσική καλλιέργεια, με ευνόητο τον οικονομικό κλυδωνισμό που θα επέλθει από την απώλεια θέσεων εργασίας στις βιομηχανίες λιπασμάτων, φυτοφαρμάκων, γεωργικών μηχανημάτων κ.λ.π, αν εξαιρέσουμε λοιπόν το φιλοσοφικό σκέλος της, πόσο εφικτό θα ήταν για τη φυσική καλλιέργεια να υιοθετηθεί κεντρικά από μεγάλες κυβερνήσεις και μεγάλα κράτη;\nΑν κάποιος ήθελε να υιοθετήσει τη φυσική καλλιέργεια θα έπρεπε να αλλάξει το όραμα του. Σήμερα οι κυβερνήσεις επιδιώκουν «πρόοδο και ανάπτυξη», τη δημιουργία θέσεων εργασίας, τον έλεγχο του πληθωρισμού, σκέφτονται μόνο με οικονομικούς όρους. Το όραμα τους λοιπόν θα έπρεπε να αντικατασταθεί από ένα άλλο, όπου η Φύση θα είναι πάνω από όλα, όπου η κάθε χώρα θα μπορούσε να μετατραπεί σε έναν επίγειο παράδεισο με υγιείς ανθρώπους. Είναι ξεκάθαρο πλέον ότι είμαστε όλοι το πλοίο που λέγεται πλανήτης γη. Αν το πλοίο βουλιάξει θα βουλιάξουμε όλοι μαζί. Αν επιπλεύσει όλοι μαζί πάλι θα τα έχουμε καταφέρει.\nΚαι ένα σχόλιο προς τον τυχαίο τεχνοκράτη που συναντάς στον δρόμο..\nΝα πετάξει το νου που χρησιμοποιεί στο πλησιέστερο ποτάμι. Δεν του χρησιμεύει σε τίποτε το ουσιαστικό!\nπηγή : http://www.enallaktikos.gr/ar4837el_panagiwtis-manikis-pws-i-fysiki-kalliergeia-toy-eswse-ti-zwi.html\nΑναρτήθηκε από OMIROS ERMIDIS στις 8:11:00 μ.μ.\nΕτικέτες Φάρμακα της φύσεως, Φυσικός πλούτος Ελλάδος\npythagoras 7 Οκτωβρίου 2014 - 10:31 μ.μ.\nΠολύ καλή η ιστοσελίδα σας ! Δώστε εμα μειλ για να σας στέλνω υλικό


Παγκόσμια πρεμιέρα του ID.LIFE\nΜια ματιά στο μέλλον της ηλεκτρική κινητικότητας\nΗ Volkswagen επιταχύνει και πάλι τη μετατροπή σε ηλεκτρική κινητικότητα με τη στρατηγική ACCELERATE, καθιστώντας τη βιώσιμη κινητικότητα προσβάσιμη σε ακόμη περισσότερους ανθρώπους έως το 2025. Δύο χρόνια νωρίτερα από ό, τι είχε αρχικά προγραμματιστεί, η Volkswagen θα λανσάρει ένα αναγνωριστικό οικογενειακό μοντέλο ID. για την κατηγορία των μικρών αυτοκινήτων. Θα κοστίσει περίπου 20.000 ευρώ. Το πρωτότυπο ID. LIFE, το οποίο παρουσιάστηκε στη Διεθνή Έκθεση Αυτοκινήτου IAA MOBILITY 2021 στο Μόναχο, δίνει μια εντύπωση για το πώς θα φαινόταν ένα όχημα αυτού του τύπου.\nΤο όραμα ενός πλήρως ηλεκτρικού μικρού αυτοκινήτου για το αστικό περιβάλλον επικεντρώνεται στους ανθρώπους και τις κοινές εμπειρίες. Το πρωτότυπο αυτοκίνητο συνδυάζει βιωσιμότητα και ψηφιοποίηση με εξαιρετικά ευέλικτη χρήση: το ID. LIFE μπορεί να γίνει ένας μίνι κινηματογράφος ή ένα κέντρο παιχνιδιών, για παράδειγμα, ή απλά να χρησιμοποιηθεί για χαλάρωση στο ύπαιθρο.\nΣτην Volkswagen πιστεύουν ότι, ακόμη περισσότερο από σήμερα, το αυτοκίνητο του μέλλοντος θα αφορά τον τρόπο ζωής και την προσωπική έκφραση. Ο πελάτης του αύριο δεν θα θέλει απλώς να φτάσει από το Α στο Β. θα ενδιαφέρεται πολύ περισσότερο για τις εμπειρίες που μπορεί να προσφέρει ένα αυτοκίνητο.\nΟ σχεδιασμός του ID. LIFE είναι εντυπωσιακά σαφής, αναλυμένος και υψηλής ποιότητας. Καταργούνται διακοσμητικά στοιχεία και πρόσθετα μέρη, όπως κάθε περίπλοκο μείγμα υλικών. Η οριζόντια διαίρεση μεταξύ αμαξώματος, γυάλινων επιφανειών και οροφής συμβάλλει επίσης στην καθαρή εμφάνιση του αυτοκινήτου. Μια εξατομικευμένη και αφαιρούμενη οροφή από ύφασμα θαλάμου αέρα προσδίδει μια αίσθηση υπαίθρου στο ID. LIFE, μειώνοντας παράλληλα το βάρος του οχήματος.\nΟ ηλεκτροκινητήρας κινεί τους μπροστινούς τροχούς.\nΤο ID. LIFE βασίζεται σε μια μικρότερη παραλλαγή της αρθρωτής ηλεκτρικής μονάδας κίνησης της Volkswagen (MEB) που έχει αναπτυχθεί ειδικά για την κατηγορία των μικρών αυτοκινήτων. Αυτή είναι η πρώτη φορά που ένα όχημα με βάση την πλατφόρμα MEB έχει κίνηση στους μπροστινούς τροχούς. Με τον ηλεκτροκινητήρα 172 kW (234 PS), το ID. LIFE επιταχύνει από μηδέν στα 100 km/h σε 6,9 δευτερόλεπτα, ενώ η μπαταρία υψηλής τάσης 57 kWh επιτρέπει αυτονομία περίπου 400 χιλιομέτρων (WLTP).\nΤο ID. LIFE αποδεικνύει για άλλη μια φορά πόσο μοναδικά ευέλικτη είναι η πλατφόρμα MEB. Είναι κατάλληλη για οχήματα όλων των τύπων, από μικρά αυτοκίνητα έως φορτηγά, είναι η πιο κλιμακούμενη ηλεκτρική αρχιτεκτονική στη βιομηχανία. Η απόδοση, η ικανότητα φόρτισης και το εύρος θα συνεχίσουν να βελτιώνονται με κάθε νέο μοντέλο και ενημέρωση λογισμικού.\nΦυσικά και ανακυκλωμένα υλικά.\nΟ βιώσιμος χαρακτήρας του ID. LIFE αντικατοπτρίζεται ιδιαίτερα στην επιλογή υλικών και τελειωμάτων βαφής. Στο διάφανο βερνίκι για το αμάξωμα, τα τσιπς ξύλου χρησιμοποιούνται ως φυσικός χρωστικός παράγοντας μαζί με ένα σκληρυντικό βιολογικής βάσης. Το ύφασμα του θαλάμου αέρα για την οροφή και το μπροστινό κάλυμμα είναι κατασκευασμένα από 100% ανακυκλωμένα μπουκάλια PET. Στο εσωτερικό, το ξύλο στο ταμπλό και το περιβάλλον των πίσω καθισμάτων συνδυάζεται με το ArtVelours Eco για τις επιφάνειες των καθισμάτων και τις επενδύσεις των θυρών. Βιο-λάδι, φυσικό καουτσούκ και φλοιός ρυζιού είναι μερικά μόνο από τα υλικά που χρησιμεύουν ως βάση για τα ελαστικά σο ID. LIFE.\nΤο ID. LIFE είναι ένας αξιόπιστος σύντροφος για ψηφιακές εμπειρίες διαφόρων ειδών. Για παράδειγμα, μπορεί να μετατραπεί σε κινηματογράφο ή σαλόνι παιχνιδιών σε ελάχιστο χρόνο. Το όχημα διαθέτει κονσόλα βιντεοπαιχνιδιών και προβολέα, καθώς και οθόνη προβολής που εκτείνεται από το ταμπλό όταν απαιτείται. Άλλες συσκευές μπορούν να συνδεθούν στο τροφοδοτικό 230 volt / 16 amp στο εσωτερικό. Ο σχεδιασμός των καθισμάτων, είναι εξαιρετικά ευέλικτος, σύμφωνα με την ιδέα του αυτοκινήτου ως συντρόφου για όλες τις καταστάσεις και τρόπους ζωής. Για παράδειγμα, ο πάγκος του μπροστινού καθίσματος μπορεί να διπλωθεί πλήρως, όπως και ο πάγκος του πίσω καθίσματος. Αυτό επιτρέπει μια ποικιλία διαφορετικών δυνατοτήτων, από καθίσματα κινηματογράφου, έως κρεβάτι μήκους περίπου δύο μέτρων, έως έκδοση φορτίου που μεγιστοποιεί τον όγκο των αποσκευών.\nΠρωτοποριακή έννοια ψηφιακής λειτουργίας.\nΟι κάμερες και η οθόνη αντικαθιστούν τόσο τον εξωτερικό όσο και τον εσωτερικό καθρέφτη. Οι βασικές λειτουργίες οδήγησης ελέγχονται μέσω μιας οθόνης αφής στο εξαγωνικό τιμόνι με ανοιχτή κορυφή και ένα smartphone μπορεί να ενσωματωθεί στο λειτουργικό σύστημα. Προσωπικές συσκευές - είτε smartphone είτε tablet - μπορούν να χρησιμοποιηθούν για τη λειτουργία του συστήματος πλοήγησης, για παράδειγμα. Μουσική, ταινίες και παιχνίδια που είναι αποθηκευμένα στη συσκευή μπορούν να χρησιμοποιηθούν απρόσκοπτα στο ID. LIFE, με οπτικά στοιχεία που εμφανίζονται στην οθόνη προβολής.\nΗ στρατηγική ACCELERATE επιταχύνει τη διαδικασία μετασχηματισμού. Η επέκταση της οικογένειας ID. στην κατηγορία των μικρών αυτοκινήτων είναι ένα άλλο βασικό βήμα προς την πλήρως ηλεκτροκίνητη κινητικότητα. Μέχρι το 2030, η Volkswagen στοχεύει να αυξήσει το μερίδιο όλων των ηλεκτρικών μοντέλων στις συνολικές πωλήσεις οχημάτων στην Ευρώπη σε τουλάχιστον 70 % και στη Βόρεια Αμερική και την Κίνα σε τουλάχιστον 50 %.\nΘερμική διαχείριση στα ηλεκτρικά οχήματα [Video]\n5o Τεχνικό Σεμινάριο Ηλεκτρικών Οχημάτων


Πρακτορεία ΟΠΑΠ: Παραμένουν κλειστά - Στο "τραπέζι" ξανά η συζήτηση για το άνοιγμά τους - 03.04.2021, Sputnik Ελλάδα\nΠρακτορεία ΟΠΑΠ: Παραμένουν κλειστά - Στο "τραπέζι" ξανά η συζήτηση για το άνοιγμά τους\nΠαραμένουν κλειστά τα Πρακτορεία ΟΠΑΠ μιας και παρά τη πρόθεση της κυβέρνησης να ανοίξουν, οι επιστήμονες έβαλαν «μπλόκο».\nΠαραμένουν κλειστά τα Πρακτορεία ΟΠΑΠ μιας και παρά τη πρόθεση της κυβέρνησης να ανοίξουν, οι επιστήμονες έβαλαν «μπλόκο».Σε συνέντευξή του τις προηγούμενες μέρες, ο Άδωνις Γεωργιάδης ανέφερε ότι «τους έχουμε πολύ αδικήσει». «Αν θυμάστε, είχαμε ανακοινώσει το άνοιγμά τους αλλά μας πρόλαβαν οι εξελίξεις. Έχουν μεγάλη πίεση, η πρόταση η δική μας, έγγραφη και προφορική, ήταν να ανοίξουν» συμπλήρωσε.Όπως επισήμανε ο κ. Γεωργιάδης το ζήτημα για το άνοιγμα των πρακτορείων ΟΠΑΠ, θα τεθεί ξανά στο τραπέζι των συζητήσεων την επόμενη εβδομάδα.Επιπλέον, ο υπουργός μίλησε και για τα γυμναστήρια λέγοντας χαρακτηριστικά πως «έχουμε ακόμα δρόμο». Τόνισε δε, ότι στην παρούσα φάση τα γυμναστήρια δεν γίνεται να ανοίξουν γιατί «υγειονομικώς θεωρούνται μεγάλες εστίες μετάδοσης, καθώς πρόκειται για κλειστούς χώρους και οι αθλούμενοι δεν γίνεται να χρησιμοποιούν μάσκα».Ανεβάζει ρολά το λιανεμπόριοΑπό την Δευτέρα 5 Απριλίου, επανεκκινεί το λιανεμπόριο με το άνοιγμα των εμπορικών καταστημάτων. Όπως έχει γίνει γνωστό, οι αγορές θα γίνονται με sms στο 13032, το οποίο θα μπορεί να αποσταλεί μόνο μια φορά την ημέρα ενώ θα έχει διάρκεια έως τρεις ώρες. Οι αγορές θα γίνονται με τη μέθοδο click away και click in shop όπως δήλωσε την Τρίτη ο γενικός γραμματέας Εμπορίου και Προστασίας Καταναλωτή Παναγιώτης Σταμπουλίδης.Ο Άδωνις Γεωργιάδης, διευκρίνισε δε, πως επιτρέπονται οι διαδημοτικές μετακινήσεις για τα ψώνια των πολιτών.Ο κ. Γεωργιάδης ξεκαθάρισε ότι ο πολίτης θα πρέπει να έχει απαντητικό SMS ή email από το κατάστημα, ως επιβεβαίωση για το ραντεβού σε περίπτωση ελέγχου ενώ υπογράμμισε πως «δεν θα μπορείς να στείλεις δεύτερο SMS για ψώνια, μέσα στην ημέρα».\nλιανεμπόριο, γυμναστήριο, πρακτορεία οπαπ, πολιτική, άδωνις γεωργιάδης\nΗ επανεκκίνηση ορισμένων δραστηριοτήτων, δεν περιλαμβάνει -μέχρι στιγμής- το άνοιγμα των πρακτορείων ΟΠΑΠ. "Τους έχουμε αδικήσει" δηλώνει ο Άδωνις Γεωργιάδης.\nΣε συνέντευξή του τις προηγούμενες μέρες, ο Άδωνις Γεωργιάδης ανέφερε ότι «τους έχουμε πολύ αδικήσει».\n«Αν θυμάστε, είχαμε ανακοινώσει το άνοιγμά τους αλλά μας πρόλαβαν οι εξελίξεις. Έχουν μεγάλη πίεση, η πρόταση η δική μας, έγγραφη και προφορική, ήταν να ανοίξουν» συμπλήρωσε.\nΌπως επισήμανε ο κ. Γεωργιάδης το ζήτημα για το άνοιγμα των πρακτορείων ΟΠΑΠ, θα τεθεί ξανά στο τραπέζι των συζητήσεων την επόμενη εβδομάδα.\nΕπιπλέον, ο υπουργός μίλησε και για τα γυμναστήρια λέγοντας χαρακτηριστικά πως «έχουμε ακόμα δρόμο».\nΤόνισε δε, ότι στην παρούσα φάση τα γυμναστήρια δεν γίνεται να ανοίξουν γιατί «υγειονομικώς θεωρούνται μεγάλες εστίες μετάδοσης, καθώς πρόκειται για κλειστούς χώρους και οι αθλούμενοι δεν γίνεται να χρησιμοποιούν μάσκα».\nΑπό την Δευτέρα 5 Απριλίου, επανεκκινεί το λιανεμπόριο με το άνοιγμα των εμπορικών καταστημάτων.\nΌπως έχει γίνει γνωστό, οι αγορές θα γίνονται με sms στο 13032, το οποίο θα μπορεί να αποσταλεί μόνο μια φορά την ημέρα ενώ θα έχει διάρκεια έως τρεις ώρες.\nΟι αγορές θα γίνονται με τη μέθοδο click away και click in shop όπως δήλωσε την Τρίτη ο γενικός γραμματέας Εμπορίου και Προστασίας Καταναλωτή Παναγιώτης Σταμπουλίδης.\nΟ Άδωνις Γεωργιάδης, διευκρίνισε δε, πως επιτρέπονται οι διαδημοτικές μετακινήσεις για τα ψώνια των πολιτών.\n«Θα κλείνει ραντεβού ο καταναλωτής με το κατάστημα. Ο καταναλωτής μπορεί να μένει στην Κηφισιά και το κατάστημα να είναι στη Γλυφάδα. Με το 13032 θα έχεις ένα SMS στο κινητό σου, που σου επιτρέπει να κάνεις αυτήν τη συναλλαγή, πάντοτε με τήρηση των μέτρων για τον αριθμό πελατών στο κατάστημα και με χρονική διάρκεια τριών ωρών. Αν έχεις και δεύτερο και τρίτο και τέταρτο και πέμπτο ραντεβού για ψώνια, θα μπορείς να το κάνεις, μέσα στις τρεις ώρες που δίνει περιθώριο το SMS στο 13032».


Ας μην πετάξουμε την ευκαιρία στα σκουπίδια – Iraklis1908.gr\nΑς μην πετάξουμε την ευκαιρία στα σκουπίδια\nΕκτός συγκλονιστικού απροόπτου ο Ηρακλής αλλάζει σελίδα.Η ελπίδα επιστρέφει σε δύσκολους καιρούς. μέσα στην κρίση, και είμαστε υποχρεωμένοι να μην πετάξουμε την ευκαιρία στα σκουπίδια.\nΑς δεχθεί ο καθένας μας ότι δεν είναι Θεός και ο μόνος αλάνθαστος σ’ αυτόν τον κόσμο…ότι δεν υπάρχουν μεγιστάνες στα σούπερ μάρκετς να φέρνουμε έναν κάθε εβδομάδα στην Μίκρα. Ότι κάθε άτομο έχει την δική του θέση στον σύλλογο, ότι αυτός που πληρώνει παίρνει τις αποφάσεις. Ας είμαστε επιφυλακτικοί με το νέο, όχι όμως καχύποπτοι… μερικοί κούρασαν με την γκρίνια τους και είναι γεγονός ότι αν και μειοψηφία, αυτοί είναι που ακούγονται περισσότερο.\nΖούμε στην εποχή της προπαγάνδας που θέλει μία πόλη, μία ομάδα, μην πέφτουμε στην παγίδα από μόνοι μας. Ας χαρίσουμε χαμόγελο στους πιτσιρικάδες που δεν τρώνε πρόλογο και παραμένουν κυανόλευκοι. Ας κάνει ο καθένας ότι περνάει από το χέρι του για το καλό του Ημίθεου, ας μην βάζουμε στο ίδιο καζάνι όλους τους ανθρώπους, ας ξεχάσουμε σε ποιό πρωτάθλημα αγωνίζεται η ομάδα, ας ξαναγίνουμε μία οικογένεια.\nΥ.Γ. Πάντα κρίνω έναν παράγοντα σε σχέση με την κατάσταση που αναλαμβάνει μία ομάδα. Δεν μπορώ να συγκρίνω έναν που ανέλαβε μία ομαδάρα και άφησε πίσω του συντρίμμια με κάποιον που άρχισε με τα συντρίμμια και την άφησε σε ένα μέτριο επίπεδο. Από τον Σπύρο Παπαθανασάκη περιμένω να ανεβάζει τον Ηρακλή επίπεδο σε φυσιολογική χρονική διάρκεια και όχι να μας κάνει Μπαρτσελόνα από την μία μέρα στην άλλη.\nΠασάς για Ηρακλή !\nΣτα Χανιά ο Κοντέων


Όλγα Κεφαλογιάννη: Τα εργαλεία του διαδικτύου συνέβαλλαν στην αλλαγή της εικόνας που είχε η Ελλάδα διεθνώς - TRAVEL\nΕπίσης η Όλγα Κεφαλογιάννη τόνισε πώς το εθνικό σχέδιο δράσης ανάπτυξης του ελληνικού τουρισμού δίνει μεγάλη σημασία στις νέες τεχνολογίες καθώς αναγνωρίζει την δυναμική που έχουν στην προώθηση του τουριστικού προϊόντος. Επισήμανε ακόμα πώς στα νεανικά ηλικιακά κοινά το ίντερνετ και οι εφαρμογές του αποτελούν βασική μέθοδο για να κλείσουν τις διακοπές τους ενώ συμβάλλει καθοριστικά και στην λήψη αποφάσεων για τον προορισμό που θα επιλέξουν.\nΗ κυρία Κεφαλογιάννη δήλωσε τα εξής: «Αναφερόμαστε στο διαδίκτυο και τις εφαρμογές προβολής του τουρισμού. Βλέπουμε ότι το ίντερνετ κερδίζει έδαφος παγκοσμίως. Διαπιστώνουμε ότι όλο και περισσότεροι άνθρωποι ενημερώνονται και λαμβάνουν τις αποφάσεις τους για τον προορισμό των διακοπών τους μέσα από το διαδίκτυο. Εμείς ως υπουργείο Τουρισμού και ο ΕΟΤ επενδύουμε στις νέες τεχνολογίες, επενδύουμε στις ψηφιακές πλατφόρμες. Συνεργαζόμαστε με ειδικούς που γνωρίζουν πολύ καλά τις διαδικτυακές εφαρμογές και μας βοηθούν στο να προβάλλουμε την Ελλάδα και τον τουρισμό μας. Βλέπουμε ότι αυξάνεται ο αριθμός των ανθρώπων που επιλέγουν αυτόν τον τρόπο για να κάνουν τις κρατήσεις τους και να ενημερωθούν. Σήμερα, η Ελλάδα έχει επενδύσει στο διαδίκτυο και στην προβολή μέσω αυτού. Το ότι μέσα από το διαδίκτυο βρισκόμαστε στις πρώτες θέσεις προορισμών αποδεικνύει ότι η στρατηγική μας ήταν αποτελεσματική. Αποδίδει. Τα εργαλεία του διαδικτύου συνέβαλλαν και στην συνολική αλλαγή της εικόνας που είχε η Ελλάδα διεθνώς. Οι καλές ειδήσεις, οι εικόνες, οι απόψεις επισκεπτών, που προβάλλονται στο διαδίκτυο έχουν ένα ακροατήριο ευρύτερο και δυναμικότερο που επηρεάζεται άμεσα και δημιουργεί καλές εικόνες που συντείνουν στο να επισκεφθεί τη χώρας μας».\nΠερισσότερα σε αυτή την κατηγορία: « Από αύριο οι αιτήσεις για τον κοινωνικό τουρισμό Ελ. Βενιζέλος: Συνεχίζει τη στήριξη των αεροπορικών εταιρειών »


Αναμένονται υψηλότερα επίπεδα τιμών στο Χ.Α. - sofokleous10.gr\nΑναμένονται υψηλότερα επίπεδα τιμών στο Χ.Α.\nΜε κέρδη και ελαφρώς βελτιωμένο τζίρο έκλεισε χθες ο ΓΔΧΑ πλησιάζοντας το άνω εύρος της εκτιμώμενης διακύμανσης.\nΑυτό επισημαίνει ο υπεύθυνος ανάλυσης της Λέων Δεπόλας Χρηματιστηριακή, Νίκος Καυκάς, και συμπληρώνει:\n«Στο εξωτερικό, όλα τα εταιρικά αποτελέσματα του S&P 500 που ανακοινώθηκαν τις τελευταίες 2 ημέρες εμφανίστηκαν καλύτερα των εκτιμήσεων σε επίπεδο εσόδων και καθαρής κερδοφορίας ενισχύοντας το σενάριο της ανάκαμψης της οικονομίας.\nΜετά από την σχεδόν δίμηνη συσσώρευση της αγοράς στα τρέχοντα επίπεδα και με αφορμή τα εγχώρια αποτελέσματα Α’ εξαμήνου, αναμένουμε υψηλότερα επίπεδα τιμών με την προϋπόθεση ότι το διεθνές κλίμα παραμένει υποστηρικτικό».\nΔιπλωματική κινητικότητα και εγρήγορση για την Ανατ. Μεσόγειο\nBloomberg: Οι καλύτερες ημέρες για το φετινό ράλι των ευρωπαϊκών μετοχών μπορεί να έχουν περάσει


Αποκαλύψεις: Τι κάνει καθημερινά η παραγωγή του Survivor και δεν το γνωρίζει ο κόσμος • Η Άποψη\nΑπό Σ. Κ.\t 15:52 - 15/02/2018\nΗ Αγγελική Κοκαλίτσα σε συνέντευξη που παραχώρησε στο περιοδικό «7 ΜΕΡΕΣ tv» μίλησε για την εμπειρία της στο Survivor 2.\n«Δυστυχώς, όταν γύρισα και είδα τα αποσπάσματα δεν με αναγνώρισα ούτε εγώ η ίδια. Γιατί η Αγγελική έχει μάθει να χαμογελάει, έχει μάθει να λύνει τα προβλήματα, όταν της δίνεται η ευκαιρία να τα λύσει.\nΕκεί όταν έχεις να διαχειριστείς όλες αυτές τις συνθήκες και προσπαθείς να παλέψεις για την τροφή σου και για την ομάδα, αν δεν υπάρχει στήριξη, αυτό οδηγεί σε αυτές τις συμπεριφορές, στις οποίες ούτε εγώ είμαι θετική. Δεν μπορούσα να με δω ούτε εγώ.» είπε αρχικά η αθλήτρια.\nΚαι συνέχισε: «Θεωρώ όμως ότι έγινε και μια παρεξήγηση απέναντι στον κόσμο. Απ’ ότι είδα σε κάποια επεισόδια φαινόταν ότι στην κάμερα μιλούσα μόνο εγώ. Έβγαινα εγώ μπροστά. Ο κόσμος όμως δεν γνωρίζει ότι καθημερινά, πριν και μετά το αγώνισμα, η παραγωγή παίρνει συνεντεύξεις από όλους τους παίκτες. Η παραγωγή, που δεν την κατηγορώ, έβλεπε μια απομόνωση, οπότε προσπάθησε κι εκείνη να το δείξει στον κόσμο.\nΈτσι, λοιπόν, πέρναγε στον κόσμο ότι μιλούσα εγώ μόνη μου και έλεγα καθαρά για την ψυχολογία, ωστόσο, απαντούσα στις ερωτήσεις της παραγωγής. Όπως είπε και η Δαλάκα, σε ένα από τα επεισόδια, «το 90% εδώ μέσα είναι ψυχολογία και το 10% ικανότητες». Αυτό προσπαθούσα να πω στον κόσμο. Δεν είναι οι ικανότητες, είναι η ψυχολογία. Αν έχεις καλή ψυχολογία, τα καταφέρνεις όλα.»\nΟλυμπιακός: «Επιλεκτική ευαισθησία πολιτείας και αστυνομίας με τους φιλάθλους μας»


Τι μου είπε ένας Καραμανλικός, τέως υπουργός πριν την προσφυγή στις κάλπες... ~ Μελίνα Καραπαναγιωτίδου\nΤι μου είπε ένας Καραμανλικός, τέως υπουργός πριν την προσφυγή στις κάλπες...\n12:39:00 μ.μ. Μ. Καραπαναγιωτίδου No comments\n«Τα νούμερα για ΠτΔ δεν βγαίνουν! Απαιτούνται άμεσες πολιτικές πρωτοβουλίες και δεσμεύσεις, διαφορετικές από τα «μαν του μαν» στα… τηλέφωνα και στους διαδρόμους!»\nΜε ένα βιβλίο για την αγροτική πολιτική της χώρας, ο τέως υπουργός Γεωργίας Σάββας Τσιτουρίδης, άνοιξε κι άλλα… κεφάλαια της σύγχρονης πολιτικής ζωής του τόπου. «Ευλογημένη η γη» είναι ο τίτλος του βιβλίου που έκανε αίσθηση όχι μονο στην περιφέρεια αλλά και στο κέντρο των αποφάσεων, στην Αθήνα.\nΟ κ Τσιτουρίδης, στη συνέντευξη που παραχώρησε inbox στην Μελίνα Καραπαναγιωτίδου και στην έντυπη karfitsa μιλάει για Σαμαρά, ΠτΔ, Καραμανλή και Συμπιλίδη με τον οποίο στο παρελθόν συγκρούσθηκε «βίαια» πολιτικά και προσωπικά. Ολόκληρη η συνέντευξη:\nΑγρότης παππούς -τον οποίο επικαλείστε πολλές φορές στο βιβλίο σας- ή Υπουργός… εγγονός; Σήμερα, αν είχατε την ευκαιρία να χαράξετε εκ νέου την πορεία σας ποια θα ήταν;\n-Θα διάλεγα την διαδρομή που έκανα εγώ, αλλά θα την έκανα κάπως διαφορετικά σε… κάποια σημεία της. Δεν θα τα αποκαλύψω ακόμη, θα τα προσδιορίσω αργότερα…\nΚάποτε πήγα στο χωριό του Χρυσοχοϊδη (Νησί Ημαθίας) και οι περισσότεροι ήταν αγανακτισμένοι γιατί «ο Μιχάλης τους» δεν ανέλαβε υπουργείο γεωργίας για να βοηθήσει τις αγροτικές οικογένειες, όπως τη δική του…\n-Εάν του το πρότειναν και δεν το δέχτηκε κακώς έκανε! Μπορώ να σας πω ότι πάντα ζήλευα αυτούς που ήταν υπουργοί Γεωργίας! Το πολιτικό μου πέρασμα από το συγκεκριμένο πόστο κράτησε 198 μέρες! Υπάρχουν θετικές μνήμες αλλά … δεν πρόλαβα να κάνω πράγματα που ήθελα!Πιστεύω πως το σύστημα (Αθήνα) δεν δίνει την δέουσα σημασία στο πρωτογενή τομέα και στην πολιτική εκπροσώπηση του. Έχω την αίσθηση ότι υπουργοί Γεωργίας γινόταν αυτοί που… περίσσευαν σε κάποιον ανασχηματισμό με λίγες εξαιρέσεις. (Στο συγκεκριμένο υπουργείο υπήρξε επικεφαλής επί τέσσερα χρόνια ένας μετέπειτα πρωθυπουργός. Ο Κώστας Σημίτης…)\nΗ Γεωργία είναι απάντηση στην κρίση, ο Έλληνας μπορεί να ανταποκριθεί, ύστερα από τη… «χαλάρωση» δεκαετιών;\n-Υπάρχουν δυναμικά τμήματα του ελληνικού πληθυσμού που αρχίζουν να βλέπουν την επιστροφή στην ύπαιθρο και την ενασχόληση με την πρωτογενή δραστηριότητα. Το σημαντικότερο είναι ότι αυξάνεται η… κατανάλωση σε τρόφιμα! Υπάρχουν έρευνες σύμφωνα με τις οποίες, κυρίως σε Ασία και Κίνα, ζητούν μεγαλύτερη αγροτική παραγωγή! Υπάρχουν καλές προοπτικές…\nΣτους νέους τι θα λέγατε να επιλέξουν; Τη γεωργία, το χωριό, την… ευλογημένη γη;\n-Αν κάνουμε μια ιστορική διαδρομή οι άνθρωποι, οι Έλληνες ζήσαμε και επί χιλιάδες χρόνια χωρίς… αυτοκίνητα, μόδα, τεχνολογία κτλ. Η γη, ευλογημένη, όπως μου λεγε από παιδί, ο παππούς μου, είναι το διαχρονικό μας κεφάλαιο ! Συμπεριλαμβάνω στο βιβλίο μου – που κυκλοφορεί από τις εκδόσεις Λιβάνη – το… δεκάλογο της γεωργικής πολιτείας ο οποίος αντέχει ακόμη και στις πιο φιλελεύθερες οικονομίες.\nΟ δεκάλογος της επιβίωσης και της ανάπτυξης, όπως τον αναλύετε, αφορά όχι μόνο στη γεωργία αλλά και στη γενικότερη πολιτική… Αυτή τη στιγμή, πέρα από την πολιτική γης, οι επισημάνσεις σας ή καλύτερα η μαρτυρία ενός πρώην ισχυρού κυβερνητικούς στελέχους, μπορούν να εκληφθούν και ως… κραυγή αγωνίας για τη γενικότερη πολιτική… Είναι έτσι;\n-Είμαστε σε ένα δρόμο αναστάτωσης και ανησυχίας! Έχουμε οικονομική και κοινωνική κρίση στη χώρα μας – και στην υπόλοιπη Ευρώπη – είμαστε εταίροι σε μια ΕΕ που γηράσκει και πτωχεύει. Εκείνο που θα ήθελα, σε συνθήκες ανησυχίας και δυσκολιών να επικρατεί είναι η ψυχραιμία! Πρέπει να χαμηλώσουν οι τόνοι, θα πρέπει να μην υπονομεύουμε οι μεν και οι δεν την αξιοπιστία του πολιτικού συστήματος .\nΥπάρχει αυτή τη στιγμή το θέμα της εκλογής του ΠτΔ με… φόντο τις πρόωρες εκλογές… Τι εκτιμάτε οτι θα γίνει τελικά;\n-Τα νούμερα δεν βγαίνουν! Απαιτούνται άμεσες πολιτικές πρωτοβουλίες και δεσμεύσεις, διαφορετικές από τα “man to man” στα τηλέφωνα και στους διαδρόμους! Σε κάθε περίπτωση, στις Δημοκρατίες, οι εκλογές δεν είναι… «ανωμαλία»! Θα ήθελα να εκλεγεί πρόεδρος της Δημοκρατίας, το βρίσκω δύσκολο αλλά όχι ακατόρθωτο. Πρέπει να δοθεί χρόνο στην παρούσα κυβέρνηση. Εάν η κυβέρνηση κερδίσει χρόνο με την εκλογή του πρόεδρου της Δημοκρατίας, να μπορέσει αμέσως μετά, να επαναπροσδιορίσει την πορεία της…\nΓιατί δεν θέλετε να είστε υποψήφιος βουλευτής και πάλι;\n-Ήμουν το 2012, το Κιλκίς απεφάνθη κι εγώ επέστρεψα στη δουλειά μου στις Βρυξέλλες . Άλλωστε η πολιτική δεν υπήρξε επάγγελμα για μένα…\nΟ λαός ή η ηγεσία του κόμματος που δίνει… γραμμή απεφάνθη;\n-Ας το αφήσουμε εδω…\nΓια την φημολογούμενη υποψηφιότητα του Γιώργου Συμπιλίδη στο νομό Κιλκίς, τι λέτε; Γιατί δεν του δίνεται η ευκαιρία να κριθεί , ύστερα από τόσα χρόνια, όπως ακριβώς έγινε και με τον νυν πρωθυπουργό της χώρας;\n-Με κίνδυνο να παρεξηγηθώ θα σας πω ότι νομιμοποιούμαι πολιτικά να απαντήσω στο ερώτημα σας. Το 1993 συγκρούστηκα με τον κ. Σαμαρά. Το εγχείρημα του, στέρησε την τότε κυβέρνηση της Νέας Δημοκρατίας, η δε δική μου σύγκρουση ήταν πολιτική και «βίαιη»! Ο κύριος Σαμαράς επαναπροσδιόρισε την στάση του, στήριξε τη ΝΔ από το 2000 ενεργά, έδωσε αγώνες για αυτήν και αναδείχθηκε … αρχηγό της, επειδή του έδωσε αυτή τη δυνατότητα -και καλά έκανε- ο Κ. Καραμανλής. Την ίδια δυνατότητα, θα πρέπει να δώσει ο κ Σαμαράς στον κ Συμπιλίδη.Το να χτυπούμε το «σαμάρι» , ύστερα από 20 χρόνια, είναι πολιτική υποκρισία! Όποιοι διαφωνούν ας απαντήσουν στο ερώτημα, γιατί οι ίδιοι… αποδέχθηκαν ρόλους και διορισμούς από τον κ Σαμαρα…\nΗ κυβέρνηση Σαμαρά –Βενιζέλου, τι όφειλε να κάνει, κατά την αποψη σας;\n-Το πρώτο και σημαντικό, να επαναπροσδιορίσει τις σχέσεις της με κάποιους από τους παράγοντες του οικονομικού κατεστημένου. Στη συνέχεια θα έπρεπε να επιβάλλει τροπολογίες, αναδρομικώς, για νομιμότητα πράξεων και παραλείψεων. Αυτό θα επιτρέψει να υποκαταστήσει τα υπέρμετρα βάρη που επέβαλλε σε κοινωνικές ομάδες οι οποίες έχουν… «γονατίσει» από τα μέτρα λιτότητας ( μισθωτοί, συνταξιούχοι και άνεργοι) Δεν έπρεπε να περιμένουμε το μνημόνιο για να μας πουν τι να κάνουμε , το μνημόνιο προβλέπει μια αναδιάρθρωση του δημόσιου τομέα το οποίο δεν έχει και πολύ θετικά αποτελέσματα. Όταν η χώρα δανείστηκε ένα πολύ μεγάλο πόσο χρημάτων, αυτό ονομάστηκε σωτηρία το 2010, 2011 και 2012. Βεβαίως αυτοί που μας έδωσαν τα χρήματα, μας επέβαλαν και όρους. Το 2012, να τονισθεί ότι η χώρα χρωστούσε σε γερμανικές και γαλλικές τράπεζες, ευάλωτες σε μία έξοδο της Ελλάδας από την Ευρωζώνη, έδιναν στα χαρτοφυλάκια ελληνικά ομόλογα 80διςεκατομμυρίων ευρώ. Όταν το μεγαλύτερο δάνειο ονομάστηκε διάσωση τότε, υπεβλήθησαν και όροι στο χρόνο και στην ένταση η οποία προβλέπονταν να μην φαντάζονται πραγματικά. Τέλος θα πρέπει να συνεννοηθεί με το τραπεζικό σύστημα για την παροχή της αναγκαίας ρευστότητας στην αγορά. Πρέπει επειγόντως να συνεννοηθεί με τους τέσσερις τραπεζίτες, επειδή είναι τραπεζίτες, με τα χρήματα του ελληνικού λαού. Άρα δεν μπορούν να παραμείνουν ιδιώτες τραπεζίτες με δημόσιο χρήμα και να μην μπορεί η κυβέρνηση να συνεννοηθεί για την παροχή ρευστότητας στην αγορά.\nΗ σχέση της Ελλάδας με την ΕΕ… τελειώνει;\n-Άλλο ζήτημα που πρέπει να απασχολήσει την κυβέρνηση μόλις πάρει ανάσα είναι η σχέση με τους εταίρους σε μία Ευρώπη, η οποία πρέπει να είναι μία Ευρώπη ελεύθερων κρατών, όπου θα φέρεται με σεβασμό. Μετά πρέπει να δούμε με ποιο τρόπο θα αποπληρώσουμε το χρέος μας. Δεν ξέρω πως θα το ξεπληρώσουμε και θα δώσουμε και τις δόσεις μας το 2015, αλλά πρέπει να επαναπροσδιορίσουμε τις σχέσεις με τους δανειστές μας. Θέλω μια ανοιχτή Ευρώπη δημοκρατίας και λογικής και αυτό επιβάλλει αλλαγή νοοτροπίας από το Βερολίνο, διότι αυτό απαιτεί το συμφέρον όλων μας\nΓια ενδεχόμενη συνεργασία ΣΥΡΙΖΑ-ΝΔ τι απαντάτε;\n-Η συνεργασία στην Δημοκρατία δεν είναι ανάγκη, μερικές φορές είναι αυτονόητη διαδικασία και μπορεί να οδηγήσει σε πολύ καλά αποτελέσματα. Σαφώς, υπάρχει κρίση και σαφώς υπάρχουν ζητήματα. Τα κόμματα το ξέρουν αλλά υπάρχουν ατυχείς στιγμές και δηλώσεις όπως αυτή με «τη λύρα και τα νταούλια που εμείς χτυπάμε κι άλλοι χορεύουν πεντοζάλη!» Αυτές τις πληρώνουμε…\nΘεωρείστε… «Καραμανλικός», συνεπώς σας ρωτώ ευθέως, ο πρώην πρωθυπουργός δεν θα μπορούσε να αξιοποιηθεί περισσότερο ή γιατί δεν κινητοποιήθηκε περισσότερο ο ίδιος στον καιρό της κρίσης;\n-Δεν μπορώ να υποκαταστήσω τον κ Καραμανλή και να απαντήσω εκ μέρους του. Αυτό που πιστεύω είναι ότι παραμένει εξαιρετικά χρήσιμος στην πολιτική δραστηριότητα και εκτιμώ πως οι σχέσεις με τον Αντώνη Σαμαρά ωφέλιμες στην πορεία της Κυβέρνησης.


VICIOUS RUMORS: Artwork, tracklist και video από το νέο album - ROCKWAY\nHomeΝΕΑVICIOUS RUMORS: Artwork, tracklist και video από το νέο album\nVICIOUS RUMORS: Artwork, tracklist και video από το νέο album\nΟι Αμερικάνοι Heavy metallers Vicious Rumors έχουν έτοιμο το νέο, 13ο album τους.\nΟ τίτλος του είναι “Celebration Decay” και θα κυκλοφορήσει στις 21 Αυγούστου μέσω της SPV/Steamhammer. Το “ Celebration Decay” θα βγει σε τρεις εκδόσεις CD, DIGI και βινύλιο.\nΜπορείτε να παρακολουθήσετε παρακάτω το νέο lyric video της μπαντας για το τραγούδι “Death Eternal”. Το “Death Eternal” θα είναι και το πρώτο single του νέου δίσκου.\nΗ παραγωγή και η μίξη έγινε από τους Geoff Thorpe and Juan Urteaga.


Δεν ήρθε η ώρα για απολύσεις στο Δημόσιο; | Andro\nΔεν ήρθε η ώρα για απολύσεις στο Δημόσιο;\nΜια μικρή δράκα εργαζομένων στο Μετρό «γλέντησαν» ολόκληρη την Αθήνα. Ένα μέρος των Δημοσίων Υπαλλήλων με την ανοχή του πολιτικού προσωπικού συνεχίζει να συμπεριφέρεται με όρους χρησικτησίας του Κράτους και των ζωών μας. Είναι καιρός, λοιπόν, να ανοίξει η συζήτηση για την άρση της μονιμότητας τους, υποστηρίζει ο Γιάννης Παλιούρης.\nΠρος συνδικαλιστή: Αποχαιρέτα την Ελλάδα που ήξερες\nΧαζά κλισέ της Δικτατορίας του Τραμπουκαριάτου\nΑποχαιρέτα το μετρό που δεν έρχεται\nJacinthe: Το κορίτσι του μετρό του Παρισιού\nΤα ρολά κατέβηκαν πάλι στους σταθμούς του μετρό. Άνευ πραγματικού λόγου και ουσιαστικής αιτίας. (Φωτό: Alexandros Michailidis / SOOC).\nΑντίθετα με όσους πιστεύουν ότι η Γη είναι επίπεδη, εκείνοι που θεωρούν ότι το ελληνικό Δημόσιο μπορεί να αλλάξει από μόνο του, καλή τη πίστει, μάλλον ζουν την οριστική διάψευση των οραμάτων τους μετά τη χθεσινή απεργία στο Μετρό: Εικοσιένα άτομα «γλέντησαν» μια ολόκληρη πόλη με αίτημα την άρση της απάνθρωπης…. «στοιβοποίησης».\nΓια όσους δεν γνωρίζουν τον όρο, μεταξύ των οποίων και εγώ, η ανακοίνωση του ΣΕΛΜΑ, του σωματείου του εργαζομένων στο Μετρό, λίγες ώρες πριν προχωρήσει στην απεργία που έφερε το σύνολο των Αθηναίων σε κατάσταση νευρικής κρίσης, μάλλον δεν βοηθά. Ωστόσο είναι εξοργιστικά διασκεδαστική: «Αποτροπιασμός. Στον απόλυτο ευτελισμό της ανθρώπινης προσωπικότητας και των εργασιακών σχέσεων προχώρησε η ΣΤΑΣΥ. Δέκα μέρες πριν τις Άγιες ημέρες των Χριστουγέννων, Παρασκευή Βράδυ, εργαζόμενοι μετακινούνται από τις θέσεις εργασίας τους, χωρίς να ενημερωθούν. Μην λαμβάνοντας υπ’ όψη τον οικογενειακό προγραμματισμό και τις ιδιαίτερες ανάγκες του κάθε ατόμου, επιβάλλουν τη στοιβοποίηση».\nΜπορεί η μαρξιστικού ύφους ανακοίνωση να μη βοηθά στην αποκρυπτογράφηση της έννοιας της «στοιβοποίησης» ωστόσο το νόημα της ανακοίνωσης είναι ξεκάθαρο: «Δεν μας κουνάει κανείς. Το κράτος είναι λάφυρό μας και οι πολίτες του όμηροι των διαθέσεών μας». Διότι στην πραγματικότητα αυτό συνέβη. Εικοσιένα άτομα που είχαν προσληφθεί για θέσεις εκδοτών και ελεγκτών εισιτηρίων και είχαν μετακινηθεί σε γραφεία, αρνήθηκαν να επιστρέψουν στην κανονική δουλειά τους απλά γιατί… μπορούν.\nΤο πρόβλημα πλέον δεν είναι απλά οικονομικό. Είναι βαθιά αντικοινωνικό και ουσιαστικά παραβιάζει το Σύνταγμα.Tweet\nΗ διαδρομή είναι γνωστή. Προσλήψεις στον ευρύτερο Δημόσιο τομέα, σε θέσεις όπως η καθαριότητα στους Δήμους, οδηγούν αργά ή γρήγορα σε διοικητική αναβάθμιση. Έτσι τα γραφεία του Δημοσίου σφύζουν από ζωή – αν και όχι από εργασία – ενώ οι υπηρεσίες που χρειάζονται οι πολίτες είναι υποστελεχωμένες. Το πολιτικό σύστημα έχει βρει τη λύση: Κάθε τρεις και λίγο ανακοινώνει νέες προσλήψεις με συμβάσεις σε «ευαίσθητες» υπηρεσίες. Μετά από κανένα 12μηνο, οι συμβασιούχοι μονιμοποιούνται, και στην τριετία πάνω καταλήγουν σε κάποιο γραφείο στα έγκατα του Δημοσίου. Και φτου από την αρχή… Ήδη πριν από περίπου μια εβδομάδα ο υπουργός Εσωτερικών Τάκης Θεοδωρικάκος προανήγγειλε 20.000 προσλήψεις στον Δημόσιο Τομέα.\nΤο πρόβλημα πλέον δεν είναι απλά οικονομικό. Είναι βαθιά αντικοινωνικό και ουσιαστικά παραβιάζει το Σύνταγμα. Μετά από 10 χρόνια κρίσης, 1,4 εκατομμύρια ανέργους του ιδιωτικού τομέα με στάση όχι απλώς πληρωμών αλλά της ίδιας της ζωής τους και 400.000 νέους μετανάστες στο εξωτερικό, ένα μέρος των Δημοσίων Υπαλλήλων με την ανοχή του πολιτικού προσωπικού συνεχίζει να συμπεριφέρεται με όρους χρησικτησίας του Κράτους και των ζωών μας.\nΚαθηγητές κάνουν συνελεύσεις και ψηφοφορίες στη μέση της εβδομάδας κλείνοντας τα σχολεία. Υπάλληλοι στην καθαριότητα κάνουν απεργίες το καλοκαίρι, με τις υψηλές θερμοκρασίες να μετατρέπουν την Αθήνα σε ανοιχτό υπόνομο…Tweet\nΗ «συνδικαλιστοκεντρική» λογική που επικρατεί στο Δημόσιο δεν έχει αλλάξει ούτε ελάχιστα: Καθηγητές κάνουν συνελεύσεις και ψηφοφορίες στη μέση της εβδομάδας κλείνοντας τα σχολεία. Υπάλληλοι στην καθαριότητα κάνουν απεργίες το καλοκαίρι, με τις υψηλές θερμοκρασίες να μετατρέπουν την Αθήνα σε ανοιχτό υπόνομο. Ναι, πρόκειται για βαθιά αντικοινωνκή, πολεμική σχεδόν συμπεριφορά, εναντίον των πολιτών που δεν έπιασαν στασίδι στο Δημόσιο, για να τραφούν από το μαστάρι του κρατικού προϋπολογισμού. Και παραβιάζει την αρχή του Συντάγματος περί ισότητας των πολιτών του. Γι’ αυτό και έχει έρθει η ώρα να ανοίξει μια σοβαρή κουβέντα για απολύσεις και άρση της μονιμότητας στον Δημόσιο Τομέα.\nΔιαβάστε ακόμα: Το άσυλο, ο φασισμός, το 2021. Συνέντευξη με τον Θάνο Βερέμη.\nΑπεργία δημόσιο μετρό


Για την εγκατάσταση ενός φωτοβολταϊκού συστήματος σε στέγη ή/και σκίαστρα και πέργολες κτιρίων απαιτείται η παρακάτω διαδικασία: ~ GreenEnergyPlus\nΟποιοσδήποτε ιδιώτης ή μικρή επιχείρηση μπορεί να συμμετέχει άμεσα στο πρόγραμμα αρκεί να υπάρχει σύνδεση με την ΔΕΗ. Δικαίωμα ένταξης στο πρόγραμμα έχουν φυσικά πρόσωπα, μη επιτηδευματίες καιφυσικά ή νομικά πρόσωπα επιτηδευματίες που κατατάσσονται στις πολύ μικρές επιχειρήσεις (με προσωπικό ως 10 άτομα και τζίρο ως 2 εκατ. ευρώ). Ειδικότερα, δικαίωμα ένταξης έχουν είτε οι κύριοι των οριζόντιων ιδιοκτησιών εκπροσωπούμενοι από τον διαχειριστή έπειτα από συμφωνία του συνόλου, είτε ένας εξ αυτών μετά την παραχώρηση χρήσης του κοινόχρηστου χώρου από τους υπόλοιπους.\nΤοποθέτηση των πάνελ σε σημείο του κτιρίου για το οποίο μπορούμε να είμαστε σίγουροι για την ασφάλειατου από τον κίνδυνο κλοπής. Εάν δεν είμαστε σίγουροι θα πρέπει επιπλέον να ασφαλίσουμε την εγκατάσταση σε κάποια ασφαλιστική εταιρεία. Επιθυμητό είναι το σύστημα συναγερμού, καθώς επίσης και η χρήση αντικλεπτικών μικροϋλικών σύνδεσης κατά την τοποθέτηση.\nΣε γενικές γραμμές ένα τυπικό κρυσταλλικό (μονοκρυσταλλικό ή πολυκρυσταλλικό) φωτοβολταϊκό πάνελκαταλαμβάνει 0,7 - 0,8 τετραγωνικά μέτρα για κάθε 100Watt συμπεριλαμβανομένου και του πλαισίου από αλουμίνιο (aluminium frame). Συνεπώς θεωρούμε ότι 1kw κιλοβάτ φωτοβολταϊκών πάνελ καταλαμβάνει επιφάνεια 7,5 τετραγωνικών μέτρων/kWp κατα μέσο όρο.\nΤα χρήματα που χρειάζεται κάποιος για ένα μικρό φωτοβολταϊκό σύστημα είναι ανάλογα με το μέγεθος της εγκατάστασης που θέλει να κάνει. Έτσι για παράδειγμα αν κάποιος τοποθετήσει 1 φωτοβολταϊκό πάνελ των 200 Watt (μαζί με τα λοιπά εξαρτήματα) σε μια σκεπή για να πουλήσει το ρεύμα που παράγει στην ΔΕΗ θα χρειαστεί από 700 έως 1100 ευρώ. Εάν πάλι τοποθετήσει 5 πάνελ των 200 Watτ (σύνολο 5 Χ 200= 1000 Watt ή 1 kW (κιλοβατ)) το αντίστοιχο κόστος θα είναι από 3500 έως 5500 ευρώ . Εάν αντίστοιχα αποφασίσετε να εγκαταστήσετε 5KW οι τιμές που θα βρείτε θα κυμαίνονται από 17.500 έως 27.500 ευρώ. Το κύριο μέρος του κόστους της εγκατάστασης αφορά τα φωτοβολταϊκά πλαίσια (ή πάνελ ή συλλέκτες ή πανέλα ή καθρέφτες ήακόμα και ...τζάμια (50% - 70% του συνολικού κόστους). Το υπόλοιπο κόστος επιμερίζεται στους αντιστροφείς, το σύστημα στήριξης και κατά δεύτερο λόγο στις καλώδιώσεις και ηλεκτρολογικούς πίνακες (ασφάλειες, διακόπτες, αντικεραυνικά κλπ).\nΓενικά λοιπόν το κόστος και οι τιμές για ένα σταθερό φωτοβολταϊκό σύστημα στην Ελληνική αγορά κυμαίνεται από3.500 έως 5.500 ευρώ ανα kW ή 3,5 εώς 5,5 ευρώ ανά Watt. Φυσικά η αναλογία τιμή/Watt μειώνεται όσο μεγαλύτερο είναι το μέγεθος της εγκατάστασης.\nΗ τιμή (0,55euro/kWh) θα είναι σταθερή μέχρι το 2012. Από το 2013 και έπειτα η τιμή αυτή θα μειώνεται κατά 5%ανά έτος. Να διευκρινήσουμε όμως (μετά από επικοινωνία με το υπουργείο ανάπτυξης) ότι αυτό δεν σημαίνει ότι αν κάποιος εγκαταστήσει ένα σύστημα το 2010 η τιμή πώλησης μετά από 3 χρόνια θα αρχίσει να μειώνεται κατά 5% κάθε έτος έως και το 2019. Η τιμή θα είναι σταθερή και μάλιστα θα προσαυξάνεται σύμφωνα με τον Δείκτη Τιμών Καταναλωτή ( ακολουθεί τον πληθωρισμό). Αν κάποιος δηλαδή συνδεθεί φέτος θα έχει σίγουρα τουλάχιστον 0,55 και μετά από 5 ή 10 χρόνια. Αν όμως συνδεθεί το 2013 ή τιμή αγοράς θα είναι 0,55 Χ 0,95 = 0,5225 ευρω ανα κιλοβατώρα.Ενώ εάν συνδεθεί το 2014 η τιμή θα είναι 0,5225 Χ 0,95 = 0,4963 ευρω ανα κιλοβατώρα.\nΤο ποσό της ηλιακής ενέργειας είναι διαφορετικό από περιοχή σε περιοχή και στην Ελλάδα σε γενικές γραμμές είναιμεγαλύτερο όσο πιο νότια βρισκόμαστε. Έτσι όσο μεγαλύτερη είναι η ποσότητα της ηλιακής ενέργειας που "πέφτει" στα πάνελ τόσο περισσότερη ηλεκτρική ενέργεια αυτά παράγουν.


Ανάμεσα σε αυτούς ήταν δύο μουσουλμάνοι, ένας ορθόδοξος και ένας βουδιστής\nO πάπας Φραγκίσκος τέλεσε για άλλη μια φορά χθες τη λειτουργία της Μεγάλης Πέμπτης σε μια φυλακή, πλένοντας τα πόδια δώδεκα κρατουμένων, μεταξύ των οποίων ήταν δύο μουσουλμάνοι, ένας ορθόδοξος και ένας βουδιστής.\nΑφού συναντήθηκε νωρίτερα με ασθενείς φυλακισμένους στο σωφρονιστικό ίδρυμα Ρετζίνα Κοέλι της Ρώμης, ο ποντίφικας τέλεσε το απόγευμα τη λειτουργία του Μυστικού Δείπνου. Ακολούθησε η Τελετή του Νιπτήρος, στην οποία συμμετείχαν δώδεκα κρατούμενοι από επτά διαφορετικές χώρες: από την Ιταλία, τις Φιλιππίνες, το Μαρόκο, τη Μολδαβία, την Κολομβία, τη Νιγηρία και τη Σιέρα Λεόνε.\nΚατά τη διάρκεια της λειτουργίας ο πάπας μίλησε για την ταπεινότητα του Ιησού και είπε ότι «αν οι βασιλιάδες, οι αυτοκράτορες και οι αρχηγοί κρατών» είχαν ακολουθήσει το παράδειγμά του «δεν θα είχαμε τόσους πολλούς πολέμους».\nΕγω παντως, αν ήξερα ότι θα μου πλύνει τα πόδια, δεν θα είχα κάνει μπάνιο ένα χρονο πριν\nΆξιος! Ο συμβολισμός υπερτερεί της πραξης. Τα ίδια θα λεγατε αν ο Ιησούς ζούσε στις μέρες μας. Μικροί άνθρωποι...\nE ρε ετσι και σε παρει χαμπαρι ο Αμβροσιος τι εχεις να ακουσεις....\nΠόσο ελεεινά υποκριτικά σόου θα δούμε ακόμα από τους σφετεριστές του "αγαπάτε αλλήλους"; Αηδία κατάντησαν πια.


Πληροφορίες για το αεροδρόμιο Μπλούμινγκτον από τη Skyscanner\nΠληροφορίες σχετικά με το αεροδρόμιο Μπλούμινγκτον\nH Skyscanner έχει συγκεντρώσει και σας παρέχει χρήσιμες πληροφορίες σχετικά με το αεροδρόμιο Μπλούμινγκτον . Διαβάσετε αναλυτικές πληροφορίες σχετικά με το αεροδρόμιο Μπλούμινγκτον.\nΜπορείτε να βρείτε όλες τις πληροφορίες που πιθανώς χρειάζεστε σχετικά με τη τοποθεσία του αεροδρομίου, τους χάρτες διαδρομών,ποιες εταιρείες πραγματοποιούν πτήσεις προς το συγκεκριμένο αεροδρόμιο, τα στοιχεία επικοινωνίας του αεροδρομίου, καθώς και άλλα αεροδρόμια κοντά στο Μπλούμινγκτον κλπ. Όλες οι χρήσιμες πληροφορίες σε ένα website!\nΕάν δεν έχετε κλείσει ακόμη τα εισιτήρια σας για Μπλούμινγκτον, δοκιμάστε τη μηχανη αναζήτησης φθηνών αεροπορικών εισιτηρίων της Skyscanner για να βρέιτε τις προσφορές online, εύκολα, άμεσα και γρήγορα. Η Skyscanner αναζητά, συγκρίνει και βρίσκει δωρεάν για τον χρήστη (χωρίς να κρατά καμία προμήθεια) σε δευτερόλεπτα τις χαμηλές τιμές σε πτήσεις προς τον προορισμό της επιλογής του.\nΓια όσους θέλετε να προγραμματίσετε κάθε λεπτομέρεια γύρω από το ταξίδι σας προς το αεροδρόμιο Μπλούμινγκτον, η Skyscanner ψάχνει και βρίσκει για εσάς τις πολύ καλές προσφορές και χαμηλές τιμές στις ενοικιάσεις αυτοκινήτων. Ρίξτε μία ματιά στις προσφορές της Skyscanner Ενοικίαση αυτοκινήτου.\nΑεροδρόμια κοντά στην περιοχή Μπλούμινγκτον:\nΙντιανάπολις αεροδρόμιο (71km)\nΛούισβιλ Στάντιφορντ Φιλντ αεροδρόμιο (131km)\nΛαφαγιέτ (Ηνωμένες Πολιτείες) αεροδρόμιο (144km)\nΈβανσβιλ αεροδρόμιο (146km)\nΌουενσμπορο αεροδρόμιο (162km)


°Ξενοδοχείο MUSEUM HOTEL ΑΘΉΝΑ 3* (Ελλάδα) - από € 80 | iBOOKED\nБългарски Museum Hotel Атина\n简体中文 雅典Museum Hotel\nČeština Museum Hotel Atény\nDansk Museum Hotel Athen\nDeutsch Museum Hotel Athen\nEnglish Museum Hotel Athens\nEnglish Museum Hotel Athens (Canada)\nEspañol Museum Hotel Atenas\nEspañol Museum Hotel Atenas (Mexico)\nFrançais Museum Hotel Athènes\nעברית Museum Hotel אתונה\nItaliano Museum Hotel Atene\n日本語 アテネ Museum Hotel\nMagyar Museum Hotel Athén\nNederlands Museum Hotel Athene\nNorsk Museum Hotel Athen\nPolski Museum Hotel Ateny\nPortuguês Museum Hotel Atenas\nRomână Museum Hotel Atena\nРусский Museum Hotel Афины\nSvenska Museum Hotel Aten\nTürkçe Museum Hotel Atina\nУкраїнська Museum Hotel Афіни\nΤο Museum Hotel, Αθήνα (Ελλάδα) - Προσφορές και σχόλια\nMuseum Hotel - Αθήνα\n16, Bouboulinas Street, Αθήνα, Ελλάδα, 10682\nΔιαθέτοντας εστιατόριο και βεράντα μέσα στο κατάλυμα, το Museum Hotel Αθήνα προσφέρει γοητευτικό κατάλυμα 2 χλμ. μακριά από Εθνικός Κήπος. Το κέντρο της Αθήνας απέχει 1 χλμ. ενώ Αρχαία Αγορά της Αθήνας απέχει 2 χλμ.\nΕθνικό Μετσόβιο Πολυτεχνείο βρίσκεται κοντά στο κατάλυμα, ενώ το αεροδρόμιο Διεθνής Αθηνών «Ελευθέριος Βενιζέλος» είναι σε απόσταση περίπου 34 λεπτών οδικώς. Το ξενοδοχείο βρίσκεται στην περιοχή Εξάρχεια. Το Museum Hotel είναι αρκετά κοντά σε Ακρόπολη.\nΗ στάση λεωφορείου Πλατεία Εξαρχείων, προσφέροντας άμεση σύνδεση με τα αξιοθέατα της πόλης και τα κύρια αξιοθέατα, απέχει 5 λεπτά με τα πόδια από το Museum Hotel.\nΚάποια από τα δωμάτια διαθέτουν τηλεόραση, μίνι μπαρ και γραφείο καθώς και ιδιωτικό μπάνιο. Μπορείτε να απολαύσετε θέα στην πόλη από όλα τα δωμάτια. Τα πρόσθετα περιλαμβάνουν στεγνωτήρα μαλλιών και μεγάλες πετσέτες μπάνιου στα μπάνια.\nΚάθε πρωί σερβίρεται πρωινό με μπουφέ στο καφέ. Το γαστρονομικό εστιατόριο σερβίρει πιάτα αμερικανικής κουζίνας στους επισκέπτες. Το lounge bar διαθέτει επίσης μεγάλη ποικιλία από αναζωογονητικά ποτά. Το μενού στο Ατίταμος διαθέτει πιάτα ευρωπαϊκής, μεσογειακής, υγιεινής και ελληνικής κουζίνας.\nΆλλες εγκαταστάσεις στο Museum Hotel περιλαμβάνουν βιβλιοθήκη και μπαρ.\nΤο προσωπικό στο ξενοδοχείο μιλάει αγγλικά, ιταλικά, ελληνικά.\nΑριθμός ορόφων: 7. Αριθμός δωματίων: 93.\nΠροηγούμενο όνομα: Best Western Museum Hotel\nΠαιδιά και επιπλέον κρεβάτιαΗ μέγιστη χωρητικότητα παιδικών κρεβατιών σε ένα δωμάτιο είναι 2.\nThemistokleous 78 Valtetsiou\nSpyrou Trikoupi 11 & Stournari\nStournari 6 Exarcheia\nThemistokleous 63 Exarcheia\nTo Στέκι της Μυρτώς\nΔιεθνής Αερολιμένας Αθηνών «Ελευθέριος Βενιζέλος» (ATH) 35.2 χλμ.\nΣταθμός Μετρό Βικτώρια700 μ\nΣταθμός Μετρό Ομόνοια700 μ\nήταν πολύ μικρό το δωμάτιο και το δάπεδο δεν είχε σκουπιστεί καλά.\nΜετά τις 12 το βράδυ από το loby ακούγονταν φωνές και φασαρία που με ενοχλούσαν\nΠολυ ωραιο δωματιο, ανετο και συγχρονο, καθαρο, τοποθεσια κεντρικη, ευγενικο προσωπικο, πολυ καλο πρωινο!!\nΕξαιρετικά φιλικό και ευγενικό προσωπικό, ιδανική τοποθεσία για δουλειές στο κέντρο, διαθέσιμο παρκινγ σε κοντινή απόσταση με χαμηλό κόστος.\nΗ περιοχη οτι το βραδυ δεν μπορεις να μετακινηθεις πεζος λόγω πολλων επεισοδίων.\nΠολυ φιλικό προσωπικό τέλειο wifi στο δωμάτιο και πολυ καθαρό .\nΗ περιοχή γύρο απ το ξενοδοχείο πολυ βρώμικη και καθόλου ασφαλής .\nΗ υπεροχη εξυπηρετηση σε οτι ζητηθηκε...\nΠολύ άνετο ξενοδοχείο με ευχάριστο προσωπικό.\nΜεγάλη απόσταση από τη στάση μετρό. (Ειδικά αν κουβαλάς και βαλίτσες)\nΑψογο προσωπικο κ πολιτικη ξενοδοχειου\nΤα μονα κρεβατια απαραδεκτα..ειχαν διαφ υψους...κ ενω ζητησα διπλο κρεβατι μ δωσατε μονα...μ μονα παπλωματα....\nΚαθαριοτητα κ το δωματιο το 108 υπεροχο\nΘα θελα χαρτι υγειας καθημερινα κ μπουρνουζι παντοφλες\nπολυ ανετα κρεβατια με πολυ καλα στρωματα.\nδεν υπηρχε πιστολακι μαλλιων στο μπανιο και κρεμαστρα κοντα στη μπανιερα.\nΠολύ καλή η ανακατασκευή του δωματίου\nΑυθεντικα παραδοσιακο καταλυμα, αριστη τοποθεσια και ιδιαιτερα φιλικο προσωπικο\nτοποθεσια μικρο δωματιο αβολο στεναχωρο\nMuseum Hotel01.07 - 02.07.2022\n7.6Πολύ καλά339 σχόλια\n7.4Πολύ καλά555 σχόλια\n7.2Πολύ καλά353 σχόλια\n7.8Πολύ καλά466 σχόλια\nBest Western Hotel EuropaΟλυμπία, Ελλάδα\n7.0Πολύ καλά311 σχόλια\n7.8Πολύ καλά226 σχόλια\nHotel Balkan, A Luxury Collection Hotel,Σόφια, Βουλγαρία\nCnic Gemini HotelΚέρκυρα, Ελλάδα\nDaluz Boutique HotelΠρέβεζα, Ελλάδα\nFlorena HotelΝικιάνα, Ελλάδα\nΞενοδοχείο Ελλάς ΞενοδοχείοΦηρά, Ελλάδα\nLoucas On The Cliff ΞενοδοχείοΦηρά, Ελλάδα\nHotel Apartments PanoramaΤολό, Ελλάδα\nNea Smirni 3 ξενοδοχεία - 5 χλμ.\nΑλίμου 10 ξενοδοχεία - 8 χλμ.\nΠειραιάς 269 ξενοδοχεία - 9 χλμ.\nΑγία Παρασκευή 14 ξενοδοχεία - 9 χλμ.\nΜεταμόρφωση 61 ξενοδοχεία - 10 χλμ.\nPaianía 7 ξενοδοχεία - 12 χλμ.\nΧολαργός 3 ξενοδοχεία - 7 χλμ.\nΚηφισιά 8 ξενοδοχεία - 14 χλμ.\nΒούλα 3 ξενοδοχεία - 16 χλμ.\nΚορωπί 16 ξενοδοχεία - 16 χλμ.\nΑχαρναί 3 ξενοδοχεία - 17 χλμ.\nΕλευσίνα 4 ξενοδοχεία - 18 χλμ.\nΒουλιαγμένη 9 ξενοδοχεία - 20 χλμ.\nΔιεθνής Αερολιμένας Αθηνών «Ελευθέριος Βενιζέλος»490 ξενοδοχεία\nΠαλαιό Φάληρο186 ξενοδοχεία


Ι. Κασουλίδης: «Ο Ακιντζί έγινε υποχείριο της Άγκυρας»\nΔημοσίευση 29 Ιουλίου 2017, 13:10 / Ανανεώθηκε 29 Ιουλίου 2017, 13:10\nΟ υπουργός Εξωτερικών της Κύπρου, Ιωάννης Κασουλίδης, σχολίασε τις προσωπικές επιθέσεις του Τουρκοκύπριου ηγέτη Μουσταφά Ακιντζί κατά του προέδρου Αναστασιάδη\nΚύπρος: Για δύο κράτη μιλά ο Μ. Ακιντζί - Αυστηρή απάντηση από τον Ν. Αναστασιάδη\nΣε δηλώσεις στον τηλεοπτικό σταθμό Megaone ο κ. Κασουλίδης σημείωσε ότι ο κ. Ακιντζί, ενώ αντιπαρατέθηκε δημοσίως με τον Ερντογάν, δηλώνοντας ότι ‘είναι καιρός η θυγατέρα να ενηλικιωθεί', εντούτοις, σιγά σιγά, μετατράπηκε πλήρως σε υποχείριο της Άγκυρας».\nΕπίσης, επαναλαμβάνονται ξεκάθαρα οι παράμετροι λύσης του Κυπριακού όπως περιγράφονται στο Ψήφισμα 1251, στο οποίο γίνεται ειδική αναφορά σε διατακτική παράγραφο του Ψηφίσματος». Σημαντική, επισημαίνεται οτι κρίνεται, επίσης, η διατήρηση της αναφορά στην ανάγκη αποκατάστασης του status quo στα Στροβίλια, παρά τις τουρκικές προσπάθειες για αφαίρεσή της.\nΣτην ανακοίνωση προστίθεται ότι ο κ. Άιντα «παραβίασε την αρχή της αμεροληψίας, που διέπει την αποστολή καλών υπηρεσιών και αγνόησε “ιστορικές πραγματικότητες”, υπερβαίνοντας τους όρους εντολής του». Σύμφωνα με την ανακοίνωση ο ειδικός σύμβουλος «δεν πρέπει να παρεμβαίνει σε ουσιώδη ζητήματα».


ΑΡ.ΣΥ: Γιατρούς, ΜΕΘ και νοσοκομεία χρειάζεται η κοινωνία | Καστοριανή Εστία\nΚρατικός αυταρχισμός και πάγωμα της κοινωνικής, πολιτικής και συνδικαλιστικής δράσης, αντί μέτρων για το δημόσιο σύστημα υγείας\n• Άνοιγμα νέων Μονάδων Εντατικής Θεραπείας (ΜΕΘ).\n• Άμεση ενίσχυση με υγειονομικό προσωπικό του Νοσοκομείου Καστοριάς που βγήκε εκτός «μάχης» μόλις την πρώτη βδομάδα της επιδημίας. Αποτέλεσμα της πολιτικής διάλυσης των περιφερειακών Νοσοκομείων που εφαρμόζεται από όλες τις Κυβερνήσεις τα τελευταία χρόνια.\n• Επαναλειτουργία ουσιαστική με προσωπικό των κέντρων υγείας (Σερβίων, Δεσκάτης, Σιάτιστας κλπ) και των κλινικών στα περιφερειακά Νοσοκομεία που κλείσανε τα τελευταία χρόνια.\n• Τα «ψίχουλα» των 70.000€ που ψηφίζει το Π.Σ για μάσκες, φόρμες κλπ δεν μπορούν σε καμιά περίπτωση να αντικαταστήσουν τις καταστροφικές πολιτικές όλων των κυβερνήσεων τα τελευταία χρόνια που έφεραν σε μαύρο χάλι τη Δημόσια Υγεία.\n• Άμεση επίταξη των ιδιωτικών μονάδων υγείας χωρίς αποζημίωση, μονάδες που «ανθίζουν» τα τελευταία χρόνια στην περιοχή με την κατάρρευση του συστήματος Υγείας\n• Κίνητρα στους γιατρούς και υγειονομικούς που έφυγαν στο εξωτερικό να γυρίσουν και να προσφέρουν από μόνιμες θέσεις σε αξιοπρεπείς συνθήκες εργασίας.\n• Συστηματικά διαγνωστικά τεστ σε όλων τον πληθυσμό. Η Περιοχή του Βοίου που επλήγη από τον ιό ακόμη δεν έχουν γίνει τεστ στον πληθυσμό μόνο …. «καραντίνα». Την ίδια ώρα κάνουν τα τεστ τα ιδιωτικά κέντρα με 120€ στον πολίτη (αξιας 10€) και ο κόσμος είναι απροστάτευτος.\n• Παροχή μασκών και μέσων προφύλαξης για τους γιατρούς και τους υγειονομικούς. Συστηματικά μέτρα για την προστασία τους.\n• Παύση τώρα των εργασιών στην 5η Μονάδα της Πτολεμαΐδας\n• Συνολική Απαγόρευση των απολύσεων. Οι εργαζόμενοι που πλήττονται από τον κορονοϊό να συνεχίσουν να παίρνουν ολόκληρο το μισθό τους. Πλήρης μισθός για τα άτομα που αναγκάζονται να αφήσουν την εργασιακή τους θέση για να φροντίσουν μαθητές, ηλικιωμένους ή ασθενείς.\n• Άμεση έκτακτη κρατική χρηματοδότηση σε όλους τους δήμους και περιφέρειες.\n• Άμεση αναστολή πληρωμών για οφειλές προς τους Δήμους. Δραστική μείωση των δημοτικών τελών ΤΩΡΑ, για μισθωτούς, αυτοαπασχολούμενους και συνταξιούχους. Ο φτωχός λαός αυτή την εποχή παλεύει όχι μόνο να μην ασθενήσει, αλλά και με την τρομοκρατία των απολύσεων. Είναι απαράδεκτο ο Δήμος, η Περιφέρεια και η Κυβέρνηση να αδιαφορούν για αυτούς που πραγματικά θα πληγούν και να στηρίζουν με μέτρα αποκλειστικά τις επιχειρήσεις. (Επιχορήγηση 30εκ. Ιδιωτικών ΜΕΘ κλινικάρχων και τεστ)\npreviousΧρήστος Γκοσλιόπουλος: Σχόλια & προτάσεις μετά την σύσκεψη με τον ΕΟΔΥ και πριν την συνεδρίαση του Περιφερειακού Συμβουλίου.\nnextΗλεκτρονικά η έκδοση δελτίου ανεργίας και η αίτηση επιδότησης ανεργίας από αύριο για πρώτη φορά


Τι είναι άραγε το "θεσμικό" κύριε Παρασκευόπουλε; | Το Κουτί της Πανδώρας\nΤι είναι άραγε το "θεσμικό" κύριε Παρασκευόπουλε;\nΟ υπουργός Δικαιοσύνης, αρέσκεται απ’ ό,τι ακούω να λέει πως είναι θεσμικός. Τι είναι όμως αλήθεια αυτό το «θεσμικός»;\nNewsRoom 22/06/2016 | 14:54\nΜου μοιάζει λίγο με το «αντικειμενικός» της δημοσιογραφίας. Με το μύθο της αντικειμενικότητας, οι δημοσιογράφοι έφτιαξαν ένα μαυσωλείο, στο οποίο εναπόθεσαν την νεκρή τους τιμή και άναψαν ολόγυρα τα κηροπήγια του εκμαυλισμού τους. Μουμιοποιήθηκε η δημοσιογραφική τιμή, μουμιοποιήθηκε και αφυδατώθηκε και η αποκαλυπτική δημοσιογραφία.\nΑντί να αποκαλύπτουν οι δημοσιογράφοι, παραθέτουν δελτία τύπου, βάζουν τον ένα να «τονίζει», τον άλλο να «υποστηρίζει» τον τρίτο να «ισχυρίζεται» και φτιάχνουν μια σούπα που στην επιφάνειά της πλέει όλη η λίγδα της διαπλοκής. Εραστές των «ίσων αποστάσεων», μοιάζουν με εκείνο τον τύπο που βλέπει έναν αδύναμο να δολοφονείται από ένα φονιά, αλλά επικαλείται την ουδετερότητα και τις ίσες αποστάσεις για να μείνει μακριά.\nΑυτοί είναι οι «θεσμικοί» δημοσιογράφοι, που έχουν βαφτίσει ως αντικειμενικότητα τους συμψηφισμούς, την αποχή από την ευθύνη και το θάρρος και την επίκληση άδικων κανόνων τους οποίους έχουν όμως βαφτίσει ίσες αποστάσεις. Μπροστά στον ξυλοδαρμό, τη δολοφονία της κοινωνίας από ολιγάρχες και λαμόγια, αναφωνούν πως είναι ουδέτεροι και ευλαβικοί με τη συνενοχική τους απόσταση. Είναι προφανές, πως αυτή η θεσμικότητα είναι μια βολική εφεύρεση που δεν προστατεύει την κοινωνία και δεν βοηθά την αλήθεια. Είναι μια κατασκευή που εξυπηρετεί αυτούς που φτιάχνουν «θεσμούς» που συνήθως δεν είναι τίποτα άλλο από τη νομιμοποίηση των παραθεσμικών τους λειτουργιών.\nΑναρωτιέμαι λοιπόν τι εννοεί ο κύριος Υπουργός Δικαιοσύνης επιμένοντας πως είναι θεσμικός. Εννοεί πως σε κάθε δήλωση Πολάκη, δημοσιογράφου ή απλού πολίτη που περιγράφει την άθλια πραγματικότητα στη Δικαιοσύνη για την οποία έχει ευθύνη, θα παραθέτει ένα «ναι μεν αλλά» ή ένα «ναι αλλά δεν είναι όλοι»; Εννοεί πως σε κάθε αντιπαράθεση που ανοίγει ο Αναπληρωτής Υπουργός Δημήτρης Παπαγγελόπουλος για να ξεκαθαρίσει την κατάσταση, αυτός θα αφήνει ένα παραθυράκι για να γραφτεί το σύνηθες πια «άδειασε ο Παρασκευόπουλος τον Παπαγγελόπουλο»; Θα ανακαλύπτει συνεχώς μια απόσταση ασφαλείας και μη διαταραχής της κατάστασης; Μα νομίζω πως δεν ήρθε για να εξυπηρετήσει αυτή την κατάσταση αλλά για να την αλλάξει.\nΔικαιοσύνη πάνω απ’ όλα, είναι να βάλει ο υπουργός Δικαιοσύνης το χέρι βαθιά μέσα στη βρωμιά που έχουν δημιουργήσει στη χώρα και να καθαρίσει. Δεν ξέρω αν θα φορέσει γάντι για κάτι τέτοιο, αλλά το θέμα είναι να σηκώσει το γάντι της πρόκλησης. Διαφορετικά θα επιβεβαιώσει τη ρήση ενός παλιού πρωθυπουργού που έλεγε πως «οι καθηγητές Πανεπιστημίου δεν είναι για υπουργοί, είναι για να τρως και να πίνεις κανένα κρασί μαζί τους ακούγοντας θεωρίες για το πώς πρέπει να είναι η κατάσταση την οποία σε καμιά περίπτωση δεν είναι ικανοί να αναλάβουν να φτιάξουν οι ίδιοι».


TWS ακουστικά Archives - Angroid.gr\nChuwi MiniBook X 12/512GB : 2-in-1 Laptop με οθόνη αφής 10.8″, και βάρος λιγότερο απο 1 κιλό, με 428.6€!\nAstrolux VC04 : Ένας εξαιρετικός και πολύ οικονομικός φορτιστής για πολλούς τύπους μπαταριών στα 17.6€!\nHome » TWS ακουστικά\nBrowsing: TWS ακουστικά\nWearables Πρώτη εμφάνιση 2 Mins Read\nLenovo XT92 – Μονδέρνα Gaming TWS ακουστικά με BT5.1 στα 16.2€!!\nNikos Ber Μάι 4, 2022 0\nΕπώνυμα, οικονομικά και ικανότατα στον τομέα του ήχου για να απολαμβάνεις μουσική, ταινίες ή παιχνίδια στο μέγιστο βαθμό!\nΗχεία - Ακουστικά 2 Mins Read\nBlitzWolf BW-FLB5 : Bluetooth 5.0 ακουστικά, με drivers 13mm και low latency mode για gaming καταστάσεις στα 16.2€!\nAggelos Pap Μάι 3, 2022 0\nΤα BlitzWolf BW-FLB5 είναι ένα gaming-centered ζευγάρι απο True Wireless ακουστικά, που το εντυπωσιακό κομμάτι τους, είναι η θήκη μεταφοράς.\nXiaomi Redmi Airdots 3 : H νέα γενιά των δημοφιλέστατων Airdots, έρχεται με Bluetooth 5.2 και αναβαθμισμένο ήχο!\nΑρκετά ακριβότερα απο τις προηγούμενες γενιές, αλλα εδώ οι βελτιώσεις στον ήχο, και η ευκολίες είναι παραπάνω απο αρκετές για να δικαιολογήσουν τη διαφορά των χρημάτων.\nRedmi Airdots μεν, αλλα Pro δε.\nBlitzWolf BW-FYE12: Αυτονομία 4 ωρών, άνεση στη χρήση και πεντακάθαρος ήχος με μόλις 17,1€!\nNikos Ber Απρ 28, 2022 0\nΗ σειρά “FYE” της BlitzWolf συνεχίζει να βγάζει καινούργια ακουστικά που συνδυάζουν πάρα πολύ καλές επιδόσεις σε πάρα πολύ χαμηλή τιμή!\nBlitzWolf BW-FPE1: Τα πιο λεπτά TWS επώνυμα ακουστικά που θα βρείτε, με κόστος στα 18.5€!\nΜοιάζουν με πλατιά οδοντογλυφίδα με σκουφάκι, αλλά είναι TWS ακουστικά, είναι της BlitzWolf, έχουν ENC, 4 ώρες αυτονομία (πολλαπλασιάζεται με τη θήκη) και χαμηλή τιμή!\nEDIFIER Neobuds Pro: Φυσικός και πλούσιος ήχος με υβριδικό Active Noise Cancelling στα 81.6€!\nΤα νέα TWS ακουστικά της Edifier είναι ακριβά, αλλά το αξίζουν μέχρι τελευταίας δεκάρας!\nAnker Soundcore Liberty 2 Pro : Α-ΠΙΣ-ΤΕΥ-ΤΑ TWS ακουστικά για την τιμή τους, με κορυφαίο ήχο στα 79.5€!!\nAggelos Pap Απρ 27, 2022 0\nΜέχρι τα 80€ που περίπου κοστίζουν δύσκολα θα βρείτε τόσο καλά ακουστικά όσο τα Anker Soundcore Liberty 2 Pro\nWearables 2 Mins Read\nBlitzWolf Airaux AA-UM8: Low Delay TWS ακουστικά με BT5.1 και 500mAh μπαταρία στα 13€!\nNikos Ber Απρ 18, 2022 0\nΤα BlitzWolf Airaux AA-UM8 σας κλείνουν το μάτι με τον εργονομικό και όμορφο σχεδιασμό τους, τη θήκη τους με τα 500mAh αλλά και τεχνολογίες όπως ANC, Passive Noise Reduction, BT5.1 κλπ\nLenovo ΧΤ95: Απίστευτα οικονομικά, απίστευτα ικανά! Οι “ψείρες” της Lenovo κοστίζουν μόνο 14.1€!!\nNikos Ber Απρ 2, 2022 0\nΟι “ψείρες” της Lenovo πέρα από χαμηλή τιμή, είναι διαθέσιμες σε δύο χρώματα, έχουν BT5.0, φορτίζουν σε 1.5 ώρα την 25mAh μπαταρία τους, έχουν έξτρα 250mAh μπαταρία στη θήκη η οποία έχει και ψηφιακή ένδειξη υπολοίπου!\nBlitzWolf BW-FY13: Με Dual Drivers, Call Noise Reduction, BT5.2 και χαμηλή τιμή στα 31.2€!\nNikos Ber Απρ 1, 2022 0\nΑκάθεκτη συνεχίζει η BlitzWolf με ένα ακόμα ζευγάρι TWS ακουστικών να φιγουράρει στη “φαρέτρα” της! Τα BlitzWolf BW-FY13 έχουν διπλούς drivers, αυτονομία έως 6 ώρες και φόρτιση μέσω Type-C σε ένα πακέτο με χαμηλή τιμή!\nBlitzWolf AirAux AA-UM12: Ο απόλυτος σύντροφός σας στα σπορ με κόστος μόλις 17.4€!!\nNikos Ber Μαρ 23, 2022 0\nΗ σειρά των AA-UM μεγαλώνει και ομορφαίνει με μια νέα προσθήκη ακουστικών με διχρωμία, BT5.1, γάντζο για να μην πέφτουν μαζί με στυλ και άνεση σε σούπερ τιμή!\nLenovo LP2 – Από τα πιο προσιτά και επώνυμα Type-C TWS ακουστικά, με κόστος στα 14.2€ μόνο!!\nNikos Ber Δεκ 31, 2021 0\nΈνα απλό αλλά όμορφο ζευγάρι TWS ακουστικών σε μαύρο ή άσπρο χρώμα, με Type-C για τη φόρτισή τους, με αυτονομία έως 20 ώρες (!!) και Bluetooth 5.0 για τη σύνδεσή τους!\nTC03: Η Lenovo διαλύει την ακρίβεια με ένα ακόμα ζευγάρι ποιοτικών TWS ακουστικών!\nNikos Ber Οκτ 20, 2021 0\nΤα Lenovo TC03 προσφέρουν ποιοτικό ήχο για την κατηγορία τιμής τους, με DSP noise reduction για σταθερή επικοινωνία, πολύ μικρό βάρος για να μην ενοχλούν, φόρτιση μέσω Type-C και αυτονομία 4 ωρών χωρίς να υπολογίζουμε την μπαταρία της θήκης τους!\nΕιδήσεις Συσκευές 2 Mins Read\nNikos Ber Μάι 13, 2021 0\nΚαινούργια TWS ακουστικά γύρω στο κατοστάρικο\nΕιδήσεις Συσκευές 1 Min Read\nΝέα TWS ακουστικά με ANC μας φέρνει η Xiaomi στις 13 Μαΐου\nNikos Ber Μάι 10, 2021 0\nΛίγους μήνες αφότου μας παρουσίασε τα Air 2 Pro\nRemax RB-T16: Τα πιο περίεργα TWS ακουστικά έχουν DSP Noise Cancelling και στοιχίζουν 13,8€ από Κίνα ή 17,1€ από Τσεχία!\nNikos Ber Μαρ 4, 2021 0\nΤι σχήμα είναι αυτό;;\nLaptops/Tablets 3 Mins Read\nΤΟ υπερφορητό Laptop, με ανάλυση 2560×1600, Intel Celeron N5100 και 12GB RAM!